Ukupno milion i po evra: Ceca platila i poslednju ratu kazne – Nadlanu.com\nUkupno milion i po evra: Ceca platila i poslednju ratu kazne\nObjavljeno 17. juna 2013. / 12:53:38\nSvetlana Ražnatović platila je poslednju ratu novčanog dela kazne od milion i po evra, na koju je osuđena zbog malverzacija sa transferima fudbalera "Obilića".\nPortparol suda Dušica Ristić precizirala je u izjavi za Tanjug da je Ražnatovićeva uplatila treću ratu od 500.000 evra u dinarskoj protivvrednosti i time izmirila svoju obavezu po presudi iz maja 2011. godine.\nSuma je uplaćena 13. juna, a sudu je danas stigao dokaz o uplati, precizirala je Ristić.\nRažnatović je presudom donetom na osnovu sporazuma sa tužilaštvom o priznanju krivice bila osuđena na godinu dana kućnog zavora, a njena sestra Lidija Ocokoljić, na šest meseci, kao i da u budžet Srbije uplate ukupno milion i po evra na ime oduzete imovinske koristi.\nTaj iznos je bio podeljen u tri rate, od po 500.000 evra. Prvu ratu su uplatile u julu 2011, drugu u decembru iste godine, a treća je plaćena 17 dana pre isteka roka koji bi istekao 30. juna.\nRažnatović je 22. februara prošle godine odslužila kaznu kućnog zatvora kada joj je skinuta elektronska narukvica koju je nosila osam meseci, pošto joj je u zatvorsku kaznu od godinu dana bio uračunat boravak u pritvoru od četiri meseca tokom akcije Sablja 2003. godine.\nNjena sestra Lidija Ocokoljić koja je zajedno sa njom bila osuđena na šest meseci kućnog zatvora izdržala je kaznu krajem oktobra 2011, pošto je i ona tokom “Sablje” u pritvoru provela nepuna dva meseca.\nPrema sporazumu koji je zaključila sa tužilaštvom, Ražnatovićeva je priznala krivicu, u zamenu za godinu dana kućnog zatvora i milion i po evra novčane kazne, da je protivpravno prisvajala novac od transfera 10 fudbalera FK “Obilić” u inostrane klubove i bez dozvole držala 11 pištolja.\nCeci Ražnatović se, međutim, i dalje sudi u Prvom osnovnom sudu u Beogradu kao i njenom zetu Predragu Ocokoljiću zbog optužbi za vređanje i nasilničko ponašanje prema vlasniku fudbalskog kluba “Mladi proleter” Aleksandru Olareviću 2007. godine.\nTakođe ima i ponovljeno suđenje po tužbi Vojislava Đurkovića iz Bijeljine koji tvrdi da mu pevačica duguje 116.063 evra plus kamate i sudske troškove, koje se nastavlja sutra.\nIzvršna presuda koja je bila doneta po toj tužbi, ukinuta je odlukom Vrhovnog kasacionog suda Srbije početkom 2012. godine, koji je naložio ponavljanje celog sudskog postupka koji je ponovo krenuo u oktobru.\nSAMO ZA PUNOLETNE: Jovana i Danijel se "malo zaneli" i to u sred bela dana! (VIDEO)\nKarleuša odgovara na uvrede upućene Biljani Srbljanović!\nKolaps, tuča, gužva: 16 intervencija na Cecinom koncertu\nCeca kažnjena sa 50.000 dinara, nije došla da svedoči


Microsoft predstavio Mediaroom platformu u Srbiji Microsoft predstavio Mediaroom platformu u Srbiji – Personal magazin\nNa trećoj po redu regionalnoj konferenciji Southeastern Europe Broadband Conference & Expo kompanija Microsoft je zauzela zapaženo mesto i predstavila najnovija rešenja iz domena telekomunikacija i Internet usluga. Specijalno za ovu priliku iz centrale Microsofta za Evropu došli su stručnjaci koji su domaćoj publici predstavili viziju kompanije kada je razvoj telekomunikacija u pitanju, kao i najnovije proizvode iz ove oblasti.\nDenis Dubos, vođa Microsoftovog sektora za telekomunikaciona rešenja za region centralne i istočne Evrope, predstavio je kompanijsku viziju u oblasti telekomunikacionih usluga. Predstavljajući „Software+Service„ kao sveobuhvatnu Microsoft strategiju koncipiranu na najvišem nivou, on je ukazao i na izuzetno izraženi trend konvergencije različitih usluga. “Any Content, Any Network, Any Screen“ je koncept koji Microsoft direktno podržava, a u toku same prezentacije taj trend je predstavljen kroz konvergenciju između telekomunikacija i zabavnih sadržaja, pre svega IP televizije.\n„Telekomunikacioni provajderi postaju sve više pružaoci raznih novih usluga korisnicima, među kojima bih izdvojio IPTV kao budućnost televizije i interaktivnih zabavnih sadržaja. Razvojem platforme kao što je Mediaroom, Microsoft pomaže i provajderima i korisnicima i pruža im mogućnost za maksimalno uživanje u sadržajima koji im stižu putem Interneta“, rekao je Denis Dubos na prezentaciji održanoj u Sava centru.\nMicrosoft predstavio Mediaroom platformu u Srbiji was last modified: June 28th, 2008 by Redakcija\nLansiran Dynamics AX 2009


Nove legitimacije za prevoz nezaposlenih - Beograd - Dnevni list Danas\nPočetna » Beograd » Nove legitimacije za prevoz nezaposlenih\nUgovorom je predviđeno da gradski prevoznik izda oko 50.000 legitimacija za nezaposlene koji ispunjavaju kriterijume Nacionalne službe za zapošljavanje. Do sada je izdato svega 5.000 legitimacija i zato iz ovog preduzeća apeluju na nezaposlena lica da što pre izvade legitimacije za ovu godinu.\nNove legitimacije mogu se izvaditi na šalterima GSP „Beograd“ u ulici Knjeginje Ljubice 29, radnim danima od 7 do 17 sati i subotom od 8 do 14 sati. Zainteresovani treba da imaju potvrdu od Nacionalne službe za zapošljavanje ne stariju od tri meseca, zahtev za izradu legitimacije (kupuje se na šalteru GSP i košta 20 dinara), fotokopiju lične karte i original na uvid, fotografiju 30 puta 35 milimetara (ne stariju od šest meseci) i 200 dinara za troškove izrade legitimacije.\nProšlogodišnje legitimacije, ukoliko imaju overu Nacionalne službe za zapošljavanje i ukoliko nezaposleno lice poseduje odgovarajuću markicu za tekući mesec, važe do 31. marta.


U toku izvođenja radova saobraćaj će se odvijati naizmjenično i sa povremenim kratkotrajnim obustavama. Ovim putem Izvršna agencija za realizaciju projekta GGM-a apeluje na učesnike u saobraćaju da u navedenom periodu maksimalno koriste alternativne putne pravce prema naselju Crkvice, Sunčana dolina i Babinski sliv, odnosno da koriste putni pravac:kružna rasrksnica Babina rijeka – Ulica Prve Zeničke brigade – Bolnica.\nSve izmjene bit će tretirane adekvatnom saobraćajnom gradilišnom signalizacijom. Učesnike u saobraćaju molimo za strpljenje i poštivanje saobraćajnih propisa.\nViše iz kategorije: « FBiH: brisanje sa evidencije Povećava se broj zaposlenih »


Onlajn kupovina - Udruženje banaka Srbije\nPIN za plaćanje putem interneta unesite samo kada se prilikom plaćanja pojavi prozor sa logom banke i pozdravnom porukom sa vašim imenom i prezimenom\nSaznajte sa kim poslujete, uzmite broj telefona (ne mobilni) i poštansku adresu (ne poštanski fah) prodavca na čijem sajtu želite da izvršite kupovinu\nUverite se da se u dnu vašeg internet pretraživača nalaze zaključan katanac ili ključ (ceo) pre nego što unesete broj kartice\nPočetak internet adrese prodavca treba da se promeni sa http u https kada se koristi zaštićena veza\nUverite se da su sigurnosna podešavanja na vašem internet pretraživaču podešena na maximum;\nUvek koristite poslednju verziju internet pretraživača\nKliknite na ikonicu za bezbednost da se uverite da prodavac na veb sajtu poseduje sertifikat za enkripciju. Tako ćete dobiti podatke o vrsti sigurnosti i vrsti enkripcije koju koristi prodavac\nOdštampajte narudžbenicu i čuvajte kopije uslova prodaje i uslova vraćanja robe i garancije. Moguće je da postoje i dodatna zaduženja kao što su lokalne takse, poštanski troškovi, carine, naročito ako kupujete u inostranstvu\nU potpunosti se upoznajte sa svim obavezama za plaćanje, naročito da li je to jednokratno plaćanje ili svakog meseca. Ukoliko to ne uradite može se desiti da vam račun kartice bude zadužen za veći iznos ili ste aktivirali pretplatu po kojoj će vam prodavac dužiti račun kartice svakog meseca\nUkoliko, iz bilo kog razloga, niste sigurni da je plaćanje bezbedno, nemojte rizikovati i potražite neki drugi način da platite robu ili uslugu\nKada odustajete od rezervacije koju ste izvršili karticom, obavezno otkažite rezervaciju i tražite BROJ kojim se potvrđuje otkaz rezervacije. U suprotnom se može desiti da vam račun bude zadužen kao da niste otkazali rezervaciju (obično za cenu jednog prenoćišta ali se dešava da to bude i za ceo iznos rezervacije)


Sobranje odobrilo promenu imena Makedonije | EurActiv Serbia\nSobranje odobrilo promenu imena Makedonije\nSkupština Makedonije usvojila je 11. januara uveče dvotrećinskom većinom ustavne izmene kojima se ime države menja u Republika Severna Makedonija, što treba da omogući konačno rešavanje spora sa Grčkom oko imena i deblokira evroatlantki put Skoplja. Odluku parlamenta pozdravili su EU, NATO i SAD, dok je najveća makedonska opoziciona partija VMRO-DPMNE, čiji su poslanici bojkotovali glasanje, poručila da je usvajanje ustavnih promena izdaja i zatražila vanredne izbore.\nZa prihvatanje četiri ustavna amandmana kojima Makedonija ispunjava obaveze iz Dogovora sa Grčkom o rešavanju spora oko imena, glasao je 81 poslanik u parlamentu sa 120 mesta, dok sednici nisu prisustvovali poslanici opozicione koalicije oko VMRO DPMNE.Ti ustavni amandmani stupaju na snagu kad Grčka ratifikuje takozvani Prespanski dogovor i protokol za članstvo Makedonije u NATO, rekao je predsednik makedonske skupštine Talat Džaferi.\nMakedonski parlament je 19. oktobra 2018. počeo proces izmena Ustava podrškom 80 poslanika predlogu Vlade Makedonije. Ta dvotrećinska većina je obezbeđena glasovima osam poslanika opozicione VMRO DPMNE koji su zbog toga izbačeni iz stranke.\n"To je čin koji odaje državničku odgovornost i snažan patriotizam zato što pravi apsolutno ostvarivim dva najveća državna interesa – članstvo u NATO i EU... ostvarivanje ovih koristi dolazi preko preciziranja imena naše države geografskom odrednicom – Republika Severna Makedonija", istakla je makedonska vlada.\nVlada Makedonije je naglasila da će makedonski jezik biti međunarodno priznat u svim savezima, a himna i zastava ostati isti i zaštićeni, dok će državljanstvo biti "makedonsko/Građanin Republike Severne Makedonije".\nLider najveće makedonske opozicione stranke Hristijan Mickoski je usvajanje ustavnih izmena nazvao izdajom i zatražio vanredne parlamentarne izbore. Mickoski je zatražio da se skupština raspusti i da se vanredni izbori održe zajedno sa predsedničkim koji su planirani za proleće.\n"Na ovim izborima VMRO DPMNE će pobediti, a volja građana će biti ispunjena", rekao je Mickoski, ističući da su poslanici svojom odlukom suspendovali volju građana koji su bojkotom referenduma rekli da su protiv. Prema njegovim rečima, odluka o promeni Ustava u skladu sa Dogovorom sa Grčkom je "čin izdaje" i doneta je uz pritiske i pretnje (poslanicima), a Dogovorom sa Grčkom se nanosi šteta državi i građanima".\nPremijer Grčke Aleksis Cipras je makedonskom premijeru Zoranu Zaevu čestitao "uspešno završavanje revizije Ustava BJRM na osnovu Prespanskog dogovora". Kabinet grčkog premijera saopštio je da su Cipras i Zaev razgovarali telefonom nakon usvajanja izmena makedonskog ustava.\nOni su poručili da EU čeka ispunjenje narednih koraka koji vode do pune primene sporazuma iz Prespe, i ostaje "čvrsto posvećena" pružanju podrške i praćenju zemlje ka njenom strateškom cilju integracije u EU.\nJohanes Han je u posebnoj video poruci građanima Makedonije poručio da im je sada na dohvat ruke evropska budućnost koja će im doneti bolji kvalitet života, veću stabilnost i prosperitet.\nAmerički ambasador Džes Bejli je na svom Fejsbuk profilu napisao da je "Makedonija donela istorijsku odluku" i da "SAD pozdravljaju tu odluku". Kako je istakao, kada se se proces završi ratifikovanjem u grčkom parlamentu, konačno će biti rešen spor oko imena koji je predugo sprečavao građane Makedonije da realizuju svoje ciljeve za članstvo u EU i NATO.\nNa ustavnim promenama koje su usvojene u makedonskoj skupštini najvišim predstavnicima Republike Severne Makedonije čestitali su i zvaničnici Kosova i Albanije.\nPredsednik Skupštine Kosova Kadri Veselji na Fejsbuku je ocenio da ova odluka deblokira integraciju Severne Makedonije u NATO i EU. Predsednik Kosova Hašim Tači čestitao je Vladi Makedonije preko Tvitera, uz ocenu da Skoplje i Atina pomažu celom Zapadnom Balkanu da uđe u novu eru mira, pomirenja i integracija u NATO i EU.


MEĐUNARODNI DAN BORBE PROTIV NASILjA NAD ŽENAMA - Televizija K-1\n25 новембра, 2020 25 новембра, 2020 TV K-1\nŠirom sveta dansa se obeležava Svetski dan borbe protiv nasilja nad ženama koji za cilj ima podizanje svesti o ovom ozbiljnom društvenom problemu. Posetom štićenica Sigurne kuće i uručenjem paketa sa sredstvima za održavanje higijene svakoj od njih, danas je počela kampanja 16 dana aktivizma protiv nasilja nad ženama. Kampanji su se priključile i brojne institucije, kompanije i organizacije poput „Hisarskih šampiona“, vrtića Agnes i firme DCP hemigal, navodi se u saopštenju kabineta gradonačelnika Leskovca.\nBilo koja vrsta nasilja ostavlja trajne posledice na žrtve i zato se svakog 25. novembra skreće pažnja na činjenicu da nijedna žena ne mora i ne sme da trpi nasilje jer ono ne ugrožava samo žrtvu, već oslabljuje čitavo društvo.\nU trenutku kada se čitav svet bori protiv epidemije virusa korona ne smemo da zaboravimo da u našem gradu i državi postoji nulta tolerancija na bilo koji vid nasilja.\n← GRAD LESKOVAC IZDVOJIO 34,5 MILIONA DINARA ZA SUBVENCIJE U POLJOPRIVREDI\nVRTIĆI NE PRESTAJU SA RADOM, DECA DO 4.RAZREDA IDU U ŠKOLE, A OD 5.D0 8.RAZREDA I SREDNJOŠKOLCI PRELAZE NA ONLINE NASTAVU →\n30 јуна, 2022 30 јуна, 2022 TV K-1\nJOŠ UVEK U TOKU RADOVI NA BULEVARU NIKOLE PAŠIĆA\n23 октобра, 2021 23 октобра, 2021 TV K-1


Predsednik Donald Tramp poručio je republikancima u Kongresu da bi trebalo da obustave napore na usvajanju zakona o imigracji dok ne prođu kongresni izbori u novembru, i ponovo okrivio demorkate za to što ne podržavaju predloge zakona o imigraciji.\n“Republikanci bi trebalo da prestanu da traće vreme na imigraciju dok ne izaberemo više senatora i kongresmena u novembru. Demokrate se samo igraju, nemaju nameru da se angažuju na rešavanju ovog decenijskog problema. Usvojićemo ovaj sjajni zakonski predlog posle crvenog talasa!”, napisao je Tramp na Tviteru.\nAmerički predsednik će o imigraciji u petak razgovarati sa porodicama žrtava kriminalaca koji su ilegalno ušli u SAD.\nTramp je pozvao Kongres da obustavi glasanje o predlozima zakona o imigraciji, pošto republikanci u Predstavničkom domu nisu uspeli da obezbede podršku za dva predloga zakona o imigraciji koji su obuhvatali i obezbeđivanje granice.\nNeki republikanci, međutim, poručuju da će ignorisati Trampov apel da se odloži glasanje i da će o imigracionim zakonima glasati sledeće nedelje.\n"Stavićemo predlog na glasanje", rekao je lider većine u donjem domu Kevin Mekarti. "Važno je da Predstavnički dom pokaže da može nešto da preduzme".\nStiv Skalis, jedan od najviše rangiranih republikanaca u donjem domu Kongresa, rekao je da "neće odustati".\n.Stroži, konzervativni predlog, čiji je autor predsednik Odbora za pravosuđe Bob Gudlejt, nije usvojen. Tim predlogom mladim imigrantima koji su u SAD dovedeni kao deca nije se garantovalo da mogu da legalizuju svoj status u Americi. Gudlajt je rekao da neće odustati, a republikanci su posle sastanka saopštili da će izmeniti određene delove tog predloga kako bi dobio dovoljno podrške za usvajanje.\nRepublikanci u donjem domu Kongresa iznenada su odložili glasanje o drugom, kompromisnom predlogu, pošto su zaključili da nemaju dovoljno podrške. Očekuje se da o ovom predlogu Kongres glasa naredne nedelje. Nacrt uključuje 25 milijardi dolara za zid na granici sa Meksikom i mogućnost da mladi imigranti legalizuju svoj boravak u SAD, kao i da porodice ilegalnih imigranata ostanu zajedno, umesto sadašnjeg razdvajanja dece od roditelja.\nPredsednik se ponovo požalio na Tviteru da republikanci nemaju dovoljno mesta u Senatu, iako imaju većinu, te da ih to sprečava da usvoje zakone I ocenio da će usvojiti “najbolje, najpoštenije i svbeobuhvatne zakone o imigraciji” ako republikanci osvoje dovoljno glasova na kongresnim izborima u novembru.


Micić defintivno na draftu, Dangubić putuje u SAD na NBA pripreme - Košarka, Top News, Vesti\nMicić defintivno na draftu, Dangubić putuje u SAD na NBA pripreme\nSite Default 16.06.2014., 15:45\nVlasnik košarkaškog kluba Mega Vizura i jedan od najboljih košarkaških agenata u Evropi, Miško Ražnatović, potvrdio je da njegov klijent i reprezentativac Srbije Vasilije Micić defintivno izlazi na predstojeći NBA draft u Bruklinu koji je na programu 26. juna.\nNakon nedavno održanog trening kampa u italijanskom gradu Trevizo, na kojem je Vasilije Micić ocenjen od strane NBA skauta kao najbolji evropski igrač od svih prisutnih košarkaša, plejmejker Mega Vizure će se pojaviti na predstojećem draftu u Barkliz Centru.\n„Vasilije Micić, plejmejker rođen 1994. godine igrač Mega Vizure i član reprezentacije Srbije, peti najbolji mladi igrač po mišljenju FIBA, ostaće na NBA draftu“, napisao je Miško Ražnatović na svom profilu na društvenoj mreži „Tviter“.\nA onda je dodao da će još jedna njegov klijent, takođe igrač Mege, Nemanja Dangubić, izaći na draft.\n„Nemanja Dangubić, MVP Evrop kampa u Trevizu 2014. godine će takoće ostati na draftu. On će odleteti u SAD u utorak, kako bi odradio treninge sa nekoliko NBA timova“, poručio je Ražnatović.\nJoš jedan igrač koji je prošle sezone nastupao u ABA ligi će pokušati da pronađe angažman u NBA. Reč je Jusufu Nurkuću, reprezentativcu BIH, koji je prošle sezone igrao za Cedevitu i koji je beležio po 11,7 poena uz 5,7 skokova uz šut iz igre 54% iz igre.\nKK Mega VizuraVasilije Micić\nPrethodna vest Porno-navijačica Čilea častila: svima džabe zbog pobede\nSledeća vest Ilić šampion Srbije u golfu\nPorno-navijačica Čilea častila: svima džabe zbog pobede\nIlić šampion Srbije u golfu


CM: Potrebna dva građanska bloka i jedan nacionalni\nDa li najave ukrupnjavanja stranaka građanskog opredeljenja stvaraju gužvu na proevropskom spektru\nPodršku Brisela u najurgentnijem pravcu da se vlast u Beogradu prisili da organizuje normalan dijalog u vezi sa izbornim uslovima, ne očekuje samo deo građanskog bloka već i stranke proevropskog bloka koje su bojkotovale izbore, ali i stranke nacionalne opozicije.\nTo ocenjuje politički analitičar Cvijetin Milivojević, koji odgovara na pitanje našeg lista koje su kolone u opoziciji koje očekuju podršku EU, te da li najave ukrupnjavanja stranaka građanske provenijencije znače stvaranje gužve na proevropskom političkom spektru.\nMilivojević podseća da je on jedan od onih koji je posle izbora smatrao da je opozicija koja je bojkotovala izbore bila u pravu, jer je bilo jasno da tamo neće biti regularnih izbornih uslova i da će oni biti ne samo nelegitimni, već i nelegalni.\n– S druge strane, imao sam razumevanja za onaj deo opozicije koji je razmišljao pomalo šićardžijski „hajde da probamo da uđemo u parlament, jer, bože moj, tu je udica koja se zove tri odsto cenzusa“. Međutim, ta opozicija se provela kao bosa po trnju, s tim što ja, za razliku od „bojkotaša“, ne smatram da je ona samim tim prestala da bude opozicija – ističe Milivojević.\nZbog svega navedenog, on smatra da bi radi „mira u kući“ bilo najkorektnije da jedan od tri opoziciona bloka bude proevropski i građanski koji je izašao na izbore.\n– Jer, kao što vidite, imate i proevropski i građanski blok koji nije izašao na izbore. Mislim na onaj deo bivšeg Saveza za Srbiju, a sada Udružene opozicije Srbije, koji je u većem delu građanski. On bi sasvim sigurno hteo da bude jedna posebna grupacija. Mislim, pre svega, na stranke koje predvode Đilasova Stranka slobode i pravde i na legitimnu Demokratsku stranku, dakle na rukovodstvo koje predvodi Zoran Lutovac, a ne na frakcijsko – objašnjava Milivojević.\nPrema njegovom mišljenju, pomenute stranke mogle bi da čine poseban blok, dok bi treću kolonu činile stranke i pokreti nacionalne opozicije koji su bojkotovali izbore.\n– To njih razlikuje od nekih drugih stranaka i time faktički sve tri opcije dobijaju mogućnost da se provere pred biračima kad do izbora dođe, a pre toga da zauzmu principijalan opozicioni stav da novih izbora neće biti dok se ne obezbede normalni izborni uslovi – naglašava Milivojević.\nOn se osvrće i na predlog gradonačelnika Šapca i lidera Zajedno za Srbiju Nebojše Zelenovića za ujedinjenje građanske opozicije u tri tačke.\n– To je divna inicijativa, ali ne možete vi iz pozicije nekoga ko je prekršio „zavet bojkota“ i dogovor sa narodom pledirati da vodite buduću građansku opoziciju u kojoj će, na primer, biti Đilasova stranka. To je nemoguće. Bolje je radi „mira u kući“ uopšte ne ulaziti u tu vrstu priče – ukazuje Milivojević.\nOn navodi da bi pomenuta tri opoziciona bloka mogla da postave neki prethodni dogovor ili pismo o dobrim namerama, kao što je učinila opozicija u Crnoj Gori. Milivojević podseća da su i tamo to učinile tri politički nesrodne kolone, koje znaju šta im je cilj.\nNikola Burazer, programski direktor Centra savremene politike, kaže za Danas da je očigledno da se događa određeno prekomponovanje na opozicionoj sceni, gde se traži ukrupnjavanje i stvaranje saveza na osnovu ideološke ili vrednosne bliskosti.\n– To ide ruku pod ruku sa stvaranjem Udružene opozicije Srbije kao labavijeg saveza koji sačinjava veći broj stranaka, ali ostaje donekle nejasno koja će biti njegova uloga. Konsolidacija opozicije ujedinjavanjem stranaka i stvaranjem programskih koalicija je svakako dobrodošla i predstavlja preduslov za jačanje opozicije – zaključuje Burazer. (Danas, www.danas.rs, Miloš D. Miljković,14.10.2020)\nОбјавио cvijetin у 04:25


Dana 18.oktobra 2017. godine delegacija Luke Bar predvodjena Izvršnim direktorom mr Zarijom Franovićem obavila je sastanak sa Izvršnim direktorom turske kompanije “Aksoy Group”, g-dinom Bahadirom Aksoy.\nVrlo uspješan sastanak održan je u Tirani, a njegova centralna tema bila je potencijalna poslovna saradnja na pretovaru žitarica, kao i obavljanje proizvodnih djelatnosti u Slobodnoj zoni Luke Bar. Direktor Franović je upoznao g-dina Aksoya sa potencijalima i modelima valorizacije postojećeg silosa za žitarice.\nZadovoljni mogućim perspektivama saradnje, predstavnici turske firme su najavili posjetu Luci Bar, za 13. novembar 2017.godine, prilikom koje će prezentovati sve svoje planove i projekte vezane za Silos za žitarice.\nIstog dana, u prostorijama Luke Bar održan je sastanak Izvršnog direktora mr Zarije Franovića i njegovih saradnika sa Generalnim direktorom”China road and bridge corporation Montenegro branch” g-dinom Hei Shiqiang i menadžerkom za Marketing i investicije g-đicom Qian Yuanjing.\nG-din Shiqiang predstavio je direktoru Franoviću poslovanje svoje kompanije, koja izvodi radove na izgradnji puta Bar-Boljare i kazao je da je taj posao trenutno njihov najveći prioritet i da predstavlja osnov za sve buduće saradnje i projekte u Crnoj Gori.\nZahvalivši se na posjeti i iskazanom interesovanju za poslovanje Luke Bar, direktor Franović je kazao da od dolaska na čelo Luke Bar ima misiju da nakon sagledavanja kompletne situacije u kompaniji, zajedno sa menadžmentom, valorizuje sve kapacitete i potencijale Luke, koja je na strateškoj poziciji ne samo za Crnu Goru, već i za region. On je istakao da ova godina u poslovnom smislu za Luku bila veoma uspješna, ali da je mnogo neiskorišćenih potencijala i površina za valorizovanje.\nPošto je g-din Shiqiang kazao da njegova kompanija veoma uspješno posluje u Slobodnoj zoni u Beogradu, predočene su mu sve pogodnosti i prednosti korišćenja Slobodne zone u okviru Luke Bar i prikazana je prezentacija neiskorišćenih lučkih kapaciteta i modeli njihove valorizacije.


U susedstvu: susreti dvadeset autora i autorki iz Srbije i sa Kosova - BFPE Srpski\nBeogradski fond za političku izuzetnost je u saradnji sa udruženjem Krokodil organizovao od 14. do 16. Marta 2019. godine susret pisaca iz Srbije i sa Kosova pod nazivom U susedstvu.\nSkup je okupio dvadeset pisaca koji su proveli zajedno dva dana u Beogradu učestvujući u čitanjima svojih dela, ali i okruglim stolovima. Mesto dešavanja ovog skupa je bio Krokodilov Centar za savremenu književnost.\nPisci su svoje tekstove čitali na svom maternjem jeziku – srpskom ili albanskom, a s obzirom da su svi tekstovi prevedeni na oba jezika, publika je mogla da ih prati u potpunosti.\nOkrugli stolovi su bili posvećeni percepcijom savremene književnosti u Srbiji i Kosovu, odnosno pitanjem kako vidimo jedni druge, ali i pitanjima kako unaprediti kulturnu i književnu komunikaciju izmađu Prištine i Beograda i kako uticati na poboljšanje medijskog izveštavanja na obe strane.\nOvaj skup je imao za cilj da doprinese uspostavljanju i održavanju stabilnih odnosa između Srbije i Kosova putem profesionalnih veza koje nadilaze okvire dnevne politike, kao što su književne i kulturne spone između autora i autorki mlađe i srednje generacije iz Kosova i Srbije, a koje konstantno otežavaju zajednička prošlost, političke prilike, kao i ogromna jezička barijera. Kao rezultat skupa, biće objavljena publikacija sa zbirkom tekstova koje su autori odabrali i koje su čitali na javnim čitanjima tokom dva dana događaja.\nSkup je održan u okviru projekta „Kroz inovacije do poverenja i promene svesti“ koji Beogradski fond za političku izuzetnost sprovodi uz podršku Delegacije EU u Srbiji.\nTakođe tagovano krokodil


Умеју наши клинци и да мућну главом | Унија синдиката просветних радника Војводине УСПРВ\nUmeju naši klinci i da mućnu glavom\nĐaci u Srbiji konačno su u samom svetskom vrhu! Prema komparativnoj analizi rezultata poslednjeg PISA istraživanja, na skali koja meri relativan učinak u rešavanju problemskih zadataka, naši petnaestogodišnjaci su na trećem mestu, odmah iza vršnjaka iz Koreje i Japana.\nTako bar stoji u specijalnom izveštaju, koje je upravo objavio Direktorat za obrazovanje OECD-a, organizator ovog najvećeg međunarodnog skeniranja kvaliteta obrazovnih sistema.\nDa ne bi bilo zabune, radi se o analizi onog istog, poslednjeg PISA testiranja iz 2012. godine, čiji rezultati su objavljeni na kraju prošle godine. U samim rezultatima ništa se, naravno, nije promenilo, odnosno oni i dalje ukazuju na to da daleko zaostajemo za svetom, da u obaveznoj osmogodišnjoj školi učenike kljukamo znanjima s kojima ne znaju šta će i da država hitno mora preduzeti mere da se to zaostajenje smanji, kako bi iz osmoljetke deca izlazila pripremljena za život i dalje školovanje.\nAli, gledano šire, to jest ako se uzmu u obzir sva PISA testiranja u kojima smo učestvovali, onda se može izvući zaključak i da napredujemo, ali je taj napredak takav da će nam, ovim tempom, trebati četvrt veka da stignemo države u kojima deca znaju zašto idu u školu. Jer, Srbija je u svim ispitivanim oblastima na četrdeset i nekom mestu od 65 učesnika, sa rezultatima koji su daleko ispod proseka.\nE sad, s obzirom na to da svi ovi podaci i dalje stoje, analiza prema kojoj smo naprasno briljirali naravno da se u prvi mah čini protivurečnom, te je stoga valja podrobnije objasniti.\nNaime, pored matematičke, jezičke i naučne pismenosti, na poslednjem PISA istraživanju jedan broj učenika (u našoj zemlji polovina) rešavao i problemske zadatke, za koje je bilo potrebno predmetno nezavisno, ali kreativno i kritičko razmišljanje. Stručna javnost u Srbiji je pre samog testiranja i polagala nade baš u taj novi segment, s obzirom na to da su ove zadatke učenici radili na računaru, a prema nekim pokazateljima naši petnaestogodišnjaci su na tom polju veštiji od većine svojih vršnjaka u svetu.\nU ranije objavljenim analizama PISA 2012 pokazalo se da su te nade bile jednim delom i osnovane. Dok po matematičkim kompetencijama za svojim vršnjacima u zemljama OECD-a zaostaju godinu dana, po jezičkim nešto više, a po naučnim čak godinu i po, u rešavanju problema taj zaostatak je pola godine. Međutim, posle pojedinačnih analiza svakog segmenta PISA istraživanja, njegovi organizatori upustili su se i u pomenutu komparativnu analizu, te su objavili i skalu koja meri relativan učinak u rešavanju problemskih zadataka, a na njoj smo se konačno i mi našli u samom vrhu.\nPojam „relativan“, koji u nazivu nosi upravo objavljena skala postignuća, a koja nas je dovela do visokog trećeg mesta, najbolje se objašnjava ako se uzme u obzir da se do tih podataka došlo poređenjem, prvo rezultata pojedinačnih segmenata u jednoj zemlji, a zatim i sa drugima. Drugim rečima, prema svim pokazateljima iz prva tri segmenta testiranja, moglo se očekivati da naši učenici problemske zadatke urade mnogo gore. Međutim, u poređenju sa učenicima iz drugih zemalja, koji su po matematičkoj, jezičkoj i naučnoj pismenosti po rezultatima slični našim, učenici iz Srbije su u rešavanju problema mnogo bolji.\nU ovom specijalnom izveštaju organizatori PISA ovakve rezultate objašnjavaju time da to što učenici pokazuju dobre rezultate u testiranju iz školskih predmeta, ne znači i da zbog toga znaju kreativno da rešavaju probleme koje svakodnevni život nosi. Preneto na naš „svetli primer“, visoko mesto na skali relativnog učinka u rešavanju problema znači da, iako naši klinci ne znaju da primene još malo pa ništa od onog što uče u školi, u rešavanju svakodnevnih životnih problema ipak se dobro snalaze.\nUmesto naravoučenija čini se da najbolje pristaje tvrdnja našeg čoveka, a vrhunskog svetskog naučnika Dejana Ilića: u svakom đaku u Srbiji čuči jedan mali Ajnštajn, samo ga treba zagolicati. Kako? E, na kreatorima obrazovne politike u našoj zemlji je da to smisle, a onda i donesu odluke.\nStatistika je čudo\nKao i u ostalim segmentima PISA istraživanja, i u rešavanju problema bilo je šest nivoa postignuća. Postignuća prvog i drugog nivoa u domenu su funkcionalne nepismenosti, treći i četvrti smatraju se prosečnim, a peti i šesti iznadprosečnim. U najbolje plasiranim zemljama u ovom segmentu bi funkcionalno nepismenih u razredu od 30 učenika bilo troje, u najlošije plasiranim i više od polovine, a kod nas devetoro, kao i u većini zemalja. S druge strane, najbolje plasirane zemlje u jednom razredu imaju desetoro iznadprosečno sposobnih učenika za rešavanje problema, a veliki broj zemalja – među kojima smo i mi, u jednom razredu ima od dvoje do petoro ovakvih učenika. U najlošije plasiranim državama – niti jednog.\nMesečna poseta: 31168\nGodišnja poseta: 391666


Počela rekonstrukcija kuhinje PU Plavi čuperak\nBy\tePodunavlje Avgust 03, 2021\t0\nPredsednik Opštine Smederevska Palanka Nikola Vučen obavestio je javnost da su počeli radovi na kompletnoj rekonstrukciji centralne kuhinje u objektu Plavi čuperak. Centralna kuhinja ove predškolske ustanove snabdeva obrocima sve vrtiće na teritoriji opštine.\n- Više od 2.000 obroka dnevno se uz pomoć kuvara, pekara, nutricionista i drugih radnika, odavde šalje našim mališanima. Prošlo je skoro 50 godina, odnosno pola veka, od kada je kuhinja napravljena, i do danas se nikada nije obnavljala. Uz pomoć Ministarstva državne uprave i lokalne samouprave na čelu sa ministarkom Marijom Obradović, dobili smo sredstva za investiciono ulaganje u ovaj naš objekat, kaže Vučen.\nUlaže se više od 350 hiljada evra u rekonstrukciju i opremanje novim slovenačkim i nemačkim mašinama i uređajima. Osim kuhinje, rekonstruiše se i kompletna vešernica u kojoj se pere, suši i pegla veš za korisnike.\n- Uslovi u kojima se do sada radilo, mogu slobodno da kažem, bili su veoma loši, ali zahvaljujući našim predanim radnicima niko od nas roditelja to nije mogao da oseti. Zato ćemo i njima obezbediti nove industrijske mašine za pranje i sušenje veša, a prostor u kome rade ćemo kompletno srediti. Rekonstrukcijom centralne kuhinje, ulaganjem preko 40 miliona dinara, naši najmlađi sugrađani imaće jednu od najsavremenijih kuhinja u Srbiji. To podrazumeva izmenu kompletnog jelovnika i korišćenje novih metoda spremanja obroka - a to je korišćenje pare i drugih savremenih načina koji ne podrazumevaju upotrebu ulja. Živela Srbija, kaže Vučen.\nLast modified on Sreda, 04 Avgust 2021 09:23\n« Radovi na uređenju putnog pojasa Vodanj - Kolare - Ralja Važno obaveštenje Doma zdravlja Velika Plana »


Urbanistički zavod Beograda - Lazarevac\nGradska opština Lazarevac se prostire 55 kilometara jugozapadno od Beograda u pitomoj šumadijskoj Kolubari, na ravničarsko-brdovitom terenu, na raskrsnici puteva prema Beogradu, Aranđelovcu, Mladenovcu, Ljigu i Valjevu. Opština Lazarevac zauzima površinu od 38.351 ha, na kojoj po najnovijim podacima živi oko 59.000 stanovnika.\nU neposrednoj blizini grada su Ibarska magistrala i pruga Beograd - Bar. Ovaj teren sastoji se od tri doline vremenom nastale duž rečnih tokova Turije, Peštana i Onjega koji se ulivaju u Kolubaru. Nešto dalje su planine Rudnik, Kosmaj, Venčac i Bukulja.\nUkoliko želite da gradite na teritoriji Gradske opštine Lazarevac i potrebne su Vam informacije možete se obratiti nadležnim institucijama ili angažovati stručnjake Urbanističkog zavoda Beograda da umesto Vas istražuju i planiraju, izrađuju urbanističko-tehničke dokumente, planske dokumente, informacije, studije, analize, istraživanja, prostorno-programske provere, konkurse.


Pristupanje - Blic Online\n"PRISTUPANJE EU OSTAJE NAŠ STRATEŠKI CILJ" Dačić naglasio da će Srbija nastaviti da se bori iako smatra da u EU postoji zamor od proširenja\nPredsjednik Narodne skupštine Srbije Ivica Dačić izjavio je da u EU sigurno postoji "zamor od proširenja", kao procesa koji, kada je riječ o zapadnom Balkanu, traje od 2003, ali i da u regionu postoji "zamor od pristupanja", postavljanja novih uslova i produžavanja rokova.\nFrancuska je Savetu Evropske unije predložila da razmotri ideju modernizacije procesa proširenja, koja bi zemljama kandidatima omogućila da u pojedinim oblastima, u kojima su ispunile kriterijume, počnu brže da koriste njene dobrobiti, umesto da čekaju kraj tog procesa, kaže francuski ambasador u Srbiji Žan-Luj Falkoni.\nOdluka EU o Severnoj Makedoniji i Albaniji ni na koji način ne bi smela da zadire u evropski put Srbije, kaže ministarka za evropske intergacije Jadranka Joksimović, koja navodi da bi do kraja godine Srbija mogla da otvori jedno, dva ili tri poglavlja u pristupnom procesu EU.\nEkologija - zahtevna oblast u procesu pristupanja EU\nZaštita životne sredine jedna je od najzahtevnijih oblasti u procesu pristupanja Srbije Evropskoj uniji, za koju su neophodne dovoljne investicije, ali svako ulaganje u zaštitu životne sredine i usvajanje evropskih standarda doneće dobrobit, kvalitetniji i zdraviji život građanima Srbije, zaključeno je danas na sastanku šefova misija zemalja EU, na kojem je gost bio ministar zaštite životne sredine Republike Srbije Goran Trivan.\nPUSTA ŽELJA ILI POLITIČKA ODLUKA? Evo šta stručnjaci kažu o najavi da ćemo biti članica Unije i PRE 2025.\nPodsticaj, "vetar u leđa", realnost, političi potez ili samo pusta želja - na sve ove načine mogla bi da se protumači izjava predsednika Evropske komisije (EK) Žana Kloda Junkera da će Srbija ući u EU i pre 2025. godine.\nBobić: Proces pristupanja ide sporo, ali tempo zavisi i od sposobnosti da se nametnemo\nPredstavnica Evropskog pokreta u Srbiji Maja Bobić ocenila je danas da se proces pristupanja EU u Srbiji odvija sporo, ali je i dodala da će Srbija na tom putu imati veće šanse ako se bolje nametne i dobije veću podršku EU.\nHan: Pristupanje novih članica EU trenutno nije aktuelno\nEvropski komesar za proširenje i susedsku politiku Johanes Han istakao je danas da u svim zemljama zapadnog Balkana postoji napredak i pojačano zalaganje za saradnju, ali da iz današnje perspektive pristupanje novih članica EU još nije aktuelno.\nJoksimović: Pristupanje EU važan podstrek stranim investicijama\nMinistarka za evropske integracije Jadranka Joksimović poručila je u razgovoru sa delegacijom bivših evropskih parlamentaraca iz gotovo svih EU članica da evrointegracije ostaju najbolji mehanizam za ostvarivanje unutrašnjeg razvoja i napretka države, počev od viših standarda života i rada, stabilne ekonomije, više investicija.\nSKUP NA BLEDU Dačić: Uspeh regiona u evrointegracijama polovičan, ali entuzijazam i dalje visok\nMinistar spoljnih poslova Srbije Ivica Dačić izjavio je danas na skupu na Bledu da je u evrointegracijama balkanskih država "uspeh jedva polovičan", ali je entuzijazam za ulazak u Evropsku uniju i dalje značajno visok.\nNikolić: EU neka kaže da li nas želi ili ne, na nama je da dostignemo njene standarde\nCilj Srbije je mir i stabilnost, nepriznavanje jednostrano proglašene nezavisnosti Kosova, očuvanje stanovništva i kulturnog nasleđa na KiM, dok je spoljno-politički prioritet punopravno članstvo u EU, poručio je danas predsednik Srbije Tomislav Nikolić.\nSNP predala Skupštini rezoluciju o održavanju referenduma zbog članstva Crne Gore u NATO\nCrnogorska opoziciona Socijalistička narodna partija (SNP) predala je u proceduru u Skupštini Crne Gore rezoluciju kojom se predviđa održavanje referenduma o punopravnom članstvu Crne Gore u NATO.\nI Slovačka ratifikovala protokol o pristupanju Crne Gore NATO-u\nSlovački parlament potvrdio je danas Protokol o pristupanju Crne Gore NATO-u što je četvrta ratifikacija tog dokumenta od početka juna.\nPodgorica: Opozicija traži od Slovenije da spreči pristupanje Crne Gore NATO\nGrupa od 19 opozicionih poslanika u Skupštini Crne Gore pozvala je danas pismom poslanike Skupštine Slovenije da glasaju protiv ratifikacije Sporazuma o pristupanju Crne Gore NATO-u.\nCrna Gora sutra potpisuje protokol o pristupanju u NATO\nDržave članice NATO sutra će potpisati protokol o pristupanju Crne Gore ovom savezu, saopštio je generalni sekretar Alijanse Jens Stoltenberg.\nZAVRŠNA FAZA Članice NATO u četvrtak potpisuju protokol o prijemu Crne Gore\nČlanice NATO će u četvrtak, 19. maja, na ministarskom sastanku Alijanse u Briselu potpisati protokol o pristupanju Crne Gore Severnoatlanskom savezu.\nBošković: Iskustva Hrvatske bitna za pristupanje EU\nMinistarka poljoprivrede i zaštite životne sredine Snežana Bogosavljević-Bošković prisustvovala je danas 2. regionalnoj agrobiznis konferenciji "Preko polja do Evrope" i tom prilikom je rekla da su iskustva Hrvatske u pregovorima za pristupanje EU iz oblasti poljoprivrede izuzetno bitna za Srbiju i njen pristupni proces.


Urađen svop za kredit iz Abu Dabija: Srbija uštedela 26 miliona evra\nSrbija je od decembra 2020. godine uspešno realizovala četiri hedžing transakcije i konvertovala obaveze inicijalno ugovorene u američkim dolarima, kineskim juanima i dirhamima u evre\nRepublika Srbija uspešno je realizovala svop transakciju i ostvarila uštedu na kamatama od 26 miliona evra, objavljeno je danas na službenom sajtu Ministarstva finansija.\nČetiri uspešne transakcije\n- Dug i obaveze po osnovu navedenog zajma na koji je plaćana fiksna kamatna stopa od 2,25 procenata godišnje, u svop tranakciji realizovanoj sa dve renomirane banke sa kojima Srbija ima potpisan ISDA Master sporazum, Dojče Bank i BNP Paribas, zamenjene su u evre po godišnjoj kamatnoj stopi od 0,96% što rezultira uštedom troškova za kamate do dospeća duga od oko 26 miliona evra, odnosno tri milijarde dinara - navodi Ministarstvo finansija.\nSrbija je od decembra 2020. godine uspešno realizovala četiri hedžing transakcije i konvertovala obaveze inicijalno ugovorene u američkim dolarima, kineskim juanima i dirhamima u evre.\nPrvo studija, pa glas naroda: Kada bude gotova procena uticaja na sredinu, ići će se na referendum o Jadru!\n"Sektor osiguranja beleži rast, porez na dobit treba da plaćaju u Srbiji"\nIlon Mask zaradio "Tesli" milijardu u danu: Samo kap u moru najvećeg genija 21. veka\nPrva transakcija realizovana je u decembra prošle godine kada su obaveze po osnovu evroobveznice emitovane u američkim dolarima konvertovane su u evre pri čemu će biti ostvarena ušteda od oko 11,6 milijardi dinara.\nU februaru ove godine obaveza po osnovu Sporazuma o reprogramu duga između Republike Srbije i Kuwait Investment Authority konvertovana iz američkih dolara u evre.\nMinistarstvo navodi da će obaveze po osnovu tog reprogramiranja koje su ugovore u dolarima po kamatnoj stopi od 1,5 procenata, Srbija isplaćivati u evrima po kamatnoj stopi od 0,393 posto, čime će se ostvariti ušteda u iznosu od oko dve milijarde dinara.\nFiksna kamatna stopa 2,5 odsto\nU aprilu zaključena je svop transakcija kojom je kredit kod Export - Import Bank of China za Projekat izgradnje obilaznice oko Beograda koji je 2018. godine inicijalno ugovoren u kineskim juanima konvertovan u evre sa negativnom kamatnom stopom.\nNa taj zajam plaćana je fiksna kamatna stopa od 2,5 procenata godišnje u kineskim juanima, a konvertovan je u evre po fiksnoj negativnoj kamatnoj stopi od -0,07 posto što rezultira uštedom na kamatama od oko 4,2 milijarde dinara.\n- Kako je ugovorena negativna kamatna stopa, Republika Srbija neće imati nikakve troškove po osnovu kamata u prvih pet godina svop aranžmana, koji važi do 2030. godine, već će ostvarivati dodatna primanja od banaka sa kojima je transakcija zaključena - navelo je Ministarstvo.\nDodaje se da je uspešnom realizacijom navedenih transakcija smanjen je rizik fluktuacija kursa ino valuta prema dinaru, kako bi uticaj promene istog na servisiranje i stanje javnog duga bio minimiziran.\nSmanjeni troškovi kamata\n- Zahvaljujući aktivnom upravljanju javnim dugom ušešće duga u američkim dolarima u ukupnom javnom dugu je smanjeno sa 33,9 procenata, koliko je iznosilo na kraju 2016. godine, na 10,5 posto na kraju septembra 2021. godine. To je doprinelo smanjenju i rizika i troškova koji nastaju usled znatno veće fluktuacije kursa dolara dolara prema dinaru koji je samo od 1. septembra do 24. novembra 2021. godine porastao sa 99,6303 na 104,5563 - ističe se u informaciji.\nDodaje se da su značajno smanjeni troškovi kamata po osnovu obaveza koje su već ugovorene.\n- Tome u prilog govori i podatak da je prosečno ponderisana kamatna stopa snižena sa 5,7 procenata koliko je iznosila na kraju 2014. godine na 2,61 posto na kraju septembra 2021. godine, a posle realizacije navedene četvrte transakcije prosečna ponderisana kamatna stopa dodatno je snižena i sada iznosi 2,55% - navodi Ministarstvo finansija.\nkredit Srbija Ušteda svop za kredit


Rejting agencija Fitch Ratings potvrdila je kreditni rejting Srbije za dugoročno zaduživanje u domaćoj i stranoj valuti na nivou “BB”. Potvrđeni su i stabilni izgledi za njegovo dalje poboljšanje.\nOdluka agencije Fitch Ratings o potvrđivanju stabilnih izgleda za povećanje kreditnog rejtinga Srbije doneta je na osnovu ocene da će ekonomska politika i u narednom periodu doprinositi daljem jačanju makroekonomskih pokazatelja, unapređenju poslovnog ambijenta i smanjenju javnog duga.\nAgencija konstatuje da je inflacija niska i stabilna, pri čemu se očekuje njeno kretanje u granicama cilja i u narednom periodu i približavanje nivou od 3% u 2019. godini. Pored očuvanja stabilnosti cena, ova agencija ističe i sve bolje pokazatelje bankarskog sektora, povećanje kvaliteta aktive banaka, povećanu adekvatnost kapitala i postignute rezultate na smanjenju problematičnih kredita, koji su na najnižem nivou od kada se taj pokazatelj prati.\nU svojoj odluci Fitch Ratings navodi da je međugodišnji rast bruto domaćeg proizvoda u prvoj polovini godine bio snažniji od očekivanog i da je iznosio 4,9%, vođen investicijama i rastom potrošnje. Ovakva kretanja opredelila su Fitch Ratings da poveća projekciju privrednog rasta za ovu godinu sa 3,5% na 4,3%.\nProcenjuje se da će i ove godine, i uz visok rast državnih investicija, biti ostvaren suficit u budžetu, a ističe se i plan Vlade Srbije da prioriteti u budžetu za narednu godinu budu kapitalne investicije, smanjenje poreskog opterećenja na rad i mere za podizanje životnog standarda. Kada je reč o javnom dugu, Fitch Ratings ocenjuje da će se smanjenje njegovog učešća u bruto domaćem proizvodu nastaviti i ove godine.\nAgencija Fitch Ratings očekuje smanjenje spoljne neravnoteže u narednoj godini, pri čemu ističu da će neto priliv po osnovu stranih direktnih investicija i dalje u potpunosti pokrivati tekući deficit.\nUzimajući u obzir postignute rezultate i očekivanja za naredni period, agencija Fitch Ratings ocenjuje da postoje stabilni izgledi za dalje povećanje kreditnog rejtinga Srbije. Kada je reč o parametrima koji mogu uticati na odluku o povećanju kreditnog rejtinga, ova agencija pre svega ističe poboljšanje izgleda za dodatno ubrzanje privrednog rasta, očuvanje povoljne strukture rasta u srednjem roku, smanjenje spoljne neravnoteže i dalje smanjenje javnog duga.\nIzvor: Press služba Narodne banke Srbije, 10.11.2018.


U susret mešovitoj komisiji sa Turskom - Pluton Logistics\n16/01/2018 marko izvoz u Tursku, mešovita komisija Srbija Turska, transport robe u Tursku, uvoz iz Turske\nPoslovno udruženje „Međunarodni transport“ je od Ministarstva građevinarstva, saobraćaja i infrastrukture dobilo obaveštenje da je za 20. i 21. februar 2018. godine u Beogradu zakazan sastanak Mešovite komisije za međunarodni prevoz putnika i stvari između delegacija Republike Srbije i Republike Turske.\nUdruženje je pozvalo da im zainteresovani, na osnovu svog iskustva u obavljanju prevoza sa Republikom Turskom, do 19.01.2018. daju svoje predloge i sugestije za pripremu platforme za predstojeće pregovore.\nNovo pravilo za određivanje vrste prevoza u Tursko... Ministarstvo građevinarstva, saobraćaja i infrastrukture objavilo je obaveštenje o novoj praksi u vezi sa određivanjem vrste prevoza u Republici Tursk...\nAleksandar Milutinović, rukovodilac operacija u ko... Obim spoljne trgovine Srbije iz godine u godinu beleži rast. Ukupna robna razmena naše i drugih zemalja u 2017. iznosila je 38.939,1 mil USD što je po...\nObaveza prethodne najave robe po TIR karnetu u Tur... Uprava carina je objavila obaveštenje o tome da u Turskoj 25. aprila 2017. počinje primena obavezne prethodne najave pošiljaka po TIR karnetu. Za pre...\n← “Luka Bar“: Pretovar u 2017. godini skočio 45%\nPosle „Tesla“ kamiona, stižu „Tesla“ brodovi na elektropogon →


source.ba | Dodik: Republika Srpska nije protiv BiH, ali...\nČlan Predsjedništva BiH Milorad Dodik istakao je danas da je međunarodni intervencionizam predugo zadržan u BiH, te da nije osposobio domaće političke elite da vode dijalog.\nU razgovoru sa direktorom za Evropu pri Ministarstvi spoljnih poslova Velike Britanije Gilesom Portmanom u Banjoj Luci, Dodik je naglasio da je model koji je branjen tim intevencionizmom u krizi.\nDodik je ponovio stav da Republika Srpska nije protiv BiH, ali one BiH koja je predviđena Ustavom BiH, koji je aneks Dejtonskog sporazuma, na koji su se obavezale sve potpisnice, saopšteno je iz Kabineta člana Predsjedništva BiH.\n"Republika Srpska nema skrivenim namjera niti skrivenih planova i političko pravna borba koja se vodi može samo da doprinese postizanju stabilnih i održivih rješenja u BiH", naglasio je Dodik.\nSastanku člana Predsjedništva BiH i direktora za Evropi pri Ministarstvu spoljnih poslova Velike Britanije prisustvovao je i britanski ambasador u BiH Matthew Field.


Opozicija: Mekalistera smo upozorli na razliku između realnosti i izveštaja\nPredstavnici opozicije ocenili su danas da je susret sa izvestiocem Evropskog parlamenta za Srbiju Dejvidom Mekalisterom bio redovan sastanak kome je u medijima pridodata velika pažnja i da na njemu nije bilo reči o ujedinjenju opozicije i zajedničkom učešću na nekim narednim izborima.\nČelnici opozicije rekli su novinarima, nakon sastanka u prostorijama Delegacije EU na Novom Beogradu, da su Mekalisteru ukazali razlike koje postoje u izveštajima o napretku Srbije i realnosti.\n- Situacija je potpuno suprotna onome što je Mekalster izneo - da Srbija ekonomski napreduje, naprotiv ekonomski nazaduje čak i u odnosu na region - rekao je lider Demokratske stranke Dragan Šutanovac.\nŠutanovac je naveo da je Meklasiteru jasno rekao da podrška evropskih zvaničnika evropskom putu Srbije ne sme da bude podrška "nakaradnoj stabilokratiji kakvu je uspostavio Aleksandar Vučić".\n- Stabilokratija kakva danas postoji u Srbiji ne donosi ni stabilnost, ni demokratiju, ugrožena su osnovne ljudske vrednosti, institucije ne funkcionišu a država je u ekonomskom kolapsu - rekao je Šutanovac.\nLider DS rekao je da je Mekalistera upoznao da dijalog o Kosovu ne postoji, da njegova stranka neće učestvovati u dijalogu kojim će predsednik Srbije doneti konačno rešenje bez jasne platforme.\nPredsednik Socijaldemokratske stranke Boris Tadić ocenio je da se u Srbiji svakoga dana urušava demokratija i da u parlamentu nema normalnog dijaloga. Dodao da je Mekalisteru ukazao i na to da se građani sistematski obmanjuju o postignućima Vlade Srbije.\nOPOZICIJA SA MEKALISTEROM Završen sastanak u prostorijama Delegacije EU\nOPOZICIJA DANAS SA MEKALISTEROM Neće im biti teško da se požale na vlast, ali kakav će odgovor dati na OVO PITANJE?\nTadić je upozorio da bi moglo da se desi da za pet godina, na kraju pregovaračkog procesa, EU kaže da Srbija nema dovoljan nivo demokratije.\nPrema njegovim rečima Mekalister je rekao da postoji mogućnost da mu je realnost predstavljena na drugačiji način, ali da mu je opozicija ponudila poptuno drugu sliku.\nTadić je dodao da Mekalister smatra da opozicija zato treba da bude u stalnom kontaktu sa predstavnicima EU i parlamentarcima kako bi svi imali realističniju sliku o stanju u Srbiji.\nTakođe, preneo je Tadić, Mekalister je rekao i da Vučić mora da preuzme odgovornost za Kosovo, i da da svoj predlog.\nLider LDP Čedomir Jovanović ocenio je da je to bio jedan potpuno normalan sastanak na kome se razgovaralo o otvorenim pitanjima iz prošlosti pod čijim pritiskom ne možemo da izgradimo normalno društvo.\nSa tim pitanjima se treba suočiti što pre, rekao je Jovanović i dodao da tu misli na odnose sa Kosovom i Bosnom i Hercegovinom.\n- Najvažnije je to što sam (Mekalistera) pokušao da uverim da uprkos mršavim rezultatima opozicije na izborima i toj očiglednoj nemoći sasvim sigurno u Srbiji postoji dovoljno energije i potencijala za konkretniju evropsku politiku - rekao je Jovanović.\nSastanak Mekalistera i predstavnika četiri opozicione stranke trajao je nešto vše od jednog časa.\nNovinarima se nije obratio lider pokreta Dosta je bilo Saša Radulović jer je napustio sastanak 20 minuta pre kraja.\nPrema Jovanovićevim rečima, na sastanku nije bilo nikavih problema, te smatra da je Radulović sastanak napustio zbog obaveza.\nŠutanovac i Tadić ostali su nakon sastanka u obližnjem kafiću.\nNa sastanak, bez obzira na poziv, nisu došli lider Pokreta slobodnih građana Saša Janković, kao ni bivši predsednički kandidat Vuk Jeremić. Janković je ranije kazao da iz objektivnih razloga neće prisustvovati sastanku.\nPredsednik Nove stranke Zoran Živković rekao je da nije ni dobio poziv za sastanak sa Mekalisterom, dodajući da očekuje da će biti pozvan kada Mekalister bude želeo da čuje ozbiljno mišljenje.\nMekalister je danas započeo dvodnevnu posetu Beogradu, a sastao se s predsednikom Srbije Aleksandrom Vučićem, premijerkom Anom Brnabić, ministrom spoljnih poslova Ivicom Dačićem, kao i s predsednikom skupštinskog Odbora za evropske integracije Nenadom Čankom.\nMekalister je uoči nove posete Beogradu rekao da je vidljiv napredak Srbije na putu ka EU, ali da ima i dosta toga da se uradi u pogledu pravne države, borbe protiv korupcije, kao i da su slobodni mediji elementarni za funkcionalnu demokratiju.\nIzvestilac za Srbiju je prethodno boravio u Srbiji 12. avgusta kada se sastao samo s predsednikom Vučićem.


Televiziji bliskoj SNS 4.5 od ukupno pet miliona - NUNS\nOd ukupnog budžeta, koji je iznosio pet miliona dinara na konkursu objavljenom u oktobru, a čiji su rezultati sada prezentovani, RTV Santos pripalo je 4,55 miliona dinara. Ova radio-televizijska kuća konkurisala je sa dva projekta, „Zrenjanin kroz vreme“ i sa emisijom o poljoprivredi „Agročas“.\nPrema odluci komisije, koju su činili Biljana Popadić, novinar, predstavnik Asocijacije radio-televizije Srbije, Branimir Kozarov, novinar RTV i predstavnik Društva novinara Vojvodine, kao i Miloslav Hrćan, glavni urednik RTV Kovaćica i predstavnik Udruženja elektronskih medija Srbije „Comnet“, zrenjaninskoj radio-televiziji Santos dodeljeno je u maju 4,8 miliona dinara. I tada je najviše novca otišlo radiju i televiziji Radoice Milosavljeviča.\nMedijsko sufinansiranje, RTV Santos, Zrenjanin\nNa drugom mestu po iznosu dobijenih budžetskih sredstava je Novosadska televizija sa 87,3 miliona dinara, a na trećem Sremska televizija sa nešto manje od 61\nKako je navedeno u tekstu konkursa, najmanji iznos dodeljenih sredstava po projektu iznosiće 100.000 dinara a najveći tri miliona dinara. Ovo je drugi konkurs


RTCG - Radio Televizija Crne Gore - Nacionalni javni servis :: Region :: Rusija pomaže Srbiji oko povlačenja priznanja Kosova\n11. 09. 2019. 11:53 >> 11:57 7\nPacoli je u intervjuu za američki portal Axios.com, kazao da Rusija pomaže Srbiji u nastojanju da ubijedi afričke države da povuku diplomatsko priznanje Kosova. Kako prenose "Zeri", američki portal u tekstu navodi da se Srbija žestoko protivi nezavisnosti Kosova i da je preduzela tajnu aktivnost da ubijedi druge zemlje da promijene kurs.\nPacoli u intervju tvrdi da je to dio "kampanje" u kojoj Srbija sastavlja diplomatska pisma i pokušava da ubijedi zvaničnike da ih potpišu bez prolaska kroz procedure, često kroz "kriminalna djela".\nOn je rekao da je Rusija, koja podržava Srbiju po pitanju Kosova, "očigledno" uključena u kampanju nepriznavanja Kosova. Rekao je da nije jasno da li ta pomoć uključuje olakšavanje plaćanja, ali naglasio je da Rusija ima sporazume o prodaji oružja i druge poslovne aktivnosti sa mnogim zemljama koje su ciljane u srpskoj kampanji.\nPacoli kaže da bi Kosovo moglo odustati od takse na srpsku robu "ako je Srbija voljna da sjedne i radi sa nama na osnovu neke uzajamnosti".\n"To znači poštovanje prethodnih sporazuma između naših zemalja i uzimanje u obzir postojanja Kosova kao države sa vlastitim granicama i ustavom. Kosovo želi da se tretira kao jednako za pregovaračkim stolom, a ne kao nepriznata država. S druge strane, Kosovo mora da shvati da ga Srbija neće priznati u potpunosti bez ičega zauzvrat", poručio je Pacoli.\nKosovo Badžet Pacoli\nNa Kosovu danas dvije plenarne sjednice


VAŽNOST OSTVARIVANJA PRAVA NA PRISTUP INFORMACIJAMA OD JAVNOG ZNAČAJA ZA VREME TRAJANJA PANDEMIJE KORONA VIRUSA: Saopštenje Međunarodne konferencije poverenika za informacije (ICIC)\nPoverenik ističe da je i pre proglašenja vanrednog stanja u Srbiji ukazivao na značaj ostvarivanja ovog prava, pogotovo na pristup onim informacijama koje su u vezi sa sprečavanjem širenja korona virusa, smatrajući da postoji opravdan interes javnosti da zna te informacije.\nPoverenik je tom prilikom takođe apelovao na sve organe javne vlasti da bez odlaganja postupaju po zahtevima koji su u vezi sa sprečavanjem širenja korona virusa i zaštitom zdravlja stanovništva, ali i da proaktivno deluju, tj. da proaktivno objavljuju što veći broj informacija u vezi sa navedenim pitanjima.\nMeđunarodna konferencija poverenika za informacije u svom saopštenju, pored ostalog, ističe da u ovoj situaciji organi vlasti moraju donositi važne odluke koje utiču na javno zdravlje, građanske slobode i blagostanje ljudi. Ova konferencija takođe ukazuje da je pravo javnosti da zna informacije o takvim odlukama od vitalnog značaja i zauzima se za pragmatičan stav da je potrebno urediti koliko brzo bi organi vlasti trebalo da odgovaraju na zahteve za pristup informacijama od javnog značaja.\nOva konferencija ističe i da organi vlasti moraju da prepoznaju značaj jasne i transparentne komunikacije, kao i dobrog vođenja evidencija, jer će ovaj period naše istorije biti predmet ozbiljnih analiza.\nTekst saopštenja Međunarodne konferencije poverenika za informacije možete pogledati ovde.\nIzvor: Vebsajt Poverenika, 16.04.2020.


Makron predstavio plan za “evropsku renesansu” – The PRESTIGE\nFrancuski predsjednik Emanuel Makron strastveno brani novu Evropu u kolumni objavljenoj u listovima 28 članica bloka u kojoj je predočio svoje ideje o „evropskoj renesansi“ uoči izbora za Evropski parlament u maju.\nNavodeći da je to glasanje odlučujuće i upozorivši da je Evropa u opasnosti, njegove riječi bi trebalo da budu poziv na buđenje bloka dok pokušava da progura suštinske reforme Evropske unije.\nObjavljivanje Makronove kolumne poklopilo se sa porastom tenzija na Zapadu, uzdrmanom zbog politike „Amerika na prvom mjestu“ predsjednika Donalda Trampa i izlaskom Britanije iz EU. Nametljive Kina i Rusija takođe predstavljaju veliki izazov, navodi Rojters.\nNiz predloga iznijetih u kolumni, koja će danas biti objavljena u listovima počev od britanskog „Gardijana“ do njemačkog „Velta“ i španskog „Paisa“ imaju za cilj da zaštite i odbrane evropske građane a da istovremeno pruže bloku novi zamah.\n„Za nekoliko nedjelja, evropski izbori će biti odlučujući za budućnost našeg kontinenta. Evropa nikada nije bila toliko neophodna od Drugog svjetskog rata koliko je sada i nikada Evropa nije bila u takvoj opasnosti“, napisao je Makron. „Nacionalizam ne nudi ništa. To je projekat odbacivanja“.\nNjegovi predlozi uključuju formiranje evropske agencije za zaštitu demokratija koja bi pružila eksperte za čuvanje izbora od manipulacija i zabranu da evropske političke partije finansiraju strane sile.\nMakron je takođe predložio revidiranje Šengenskog sistema i stvaranje zajedničke granične policije i evropskog kabineta za azil.\nFrancuski lider je fokusiran na promovisanje „Evrope koja štiti“ za izbore 26. maja dok pokušava da prodobije birače za planove čiji je cilj reforma evropske trgovine, konkurentnosti, digitalnih i klimatskih politika, uključujući i stvaranje evropske klimatske banke za finansiranje ekološke tranzicije.\nTakođe je pozvao na zabranu rada kompanijama koje ugrožavaju strateške evropske interese i pozvao na politiku „Evropa na prvom mjestu“ poput one koju sprovode Amerika i Kina.\nU okviru napora da ubijedi Evropljane da ne podrže nacionaliste, Makron je takođe pozvao evropske institucije i države da do kraja godine učestvuju u „Konferenciji za Evropu“. Njen cilj bi bio da predlože promjene političkih projekata bloka bez tabua, uključujući i razmatranje i preispitivanje postojećih sporazuma.\n„U takvoj Evropi, narod bi istinski povratio kontrolu nad svojom sudbinom; u takvoj Evropi, siguran sam da bi i Britanija našla svoje mjesto“, napisao je Makron.\nTurkmenistanci će morati po prvi put plaćati struju i vodu\nPet najbogatijih nacija na svijetu prema BDP po glavi stanovnika\nNjemačka fabrika najavila isti recept keksa i za istočnu Evropu\nIzrael želi postati veliki izvoznik medicinskog kanabisa\nZašto su svi Kataru okrenuli leđa?


Izvor: Večernje novosti, 15.Sep.2019, 22:25\nJadarit je velika nada Loznice i Srbije, istraživanja nalazišta će biti gotova do kraja ove godine, a početak eksploatacije rude očekuje se u bliskoj budućnosti JADARIT, ruda koju su istraživači Kompanije "Rio Tinto" pronašli u dolini reke Jadar, nazvana po ovom delu Srbije, već godinama najavljuje se kao "srpska nafta". Mnogo se očekuje od njegove eksploatacije, ali i od prerade u našoj zemlji. Kada su počela prva istraživanja, pre skoro deceniju i po, za mnoge ovdašnje ljude to je bila neka vrsta misterije, na šta su ukazivali i po medijima. Kako su se istraživanja širila, a tek kada je, širom planete, saopšteno da su, baš ovde, najveće rezerve litijuma u Evropi, meštani su "promenili priču". Istraživački...\nPOD ZEMLJOM LEŽI MILION TONA 'SRPSKE NAFTE'! Srbija je treća na svetu po ovom BOGATSTVU!\nIzvor: RTV Pink, 16.Sep.2019, 08:25\nVeć godinama se najavljuje kao "srpska nafta", jadarit, ruda koju su istraživači Kompanije "Rio Tinto" pronašli u dolini reke Jadar, nazvana po ovom delu Srbije. Mnogo se očekuje od njegove eksploatacije, ali i od prerade u našoj zemlji.


DECA ZA DECU – HUMANI GEST LAJKOVAČKIH OSNOVACA - LAJKOVAC NA DLANU\nU okviru programa obeležavanja Nedelje Crvenog krsta, Crveni krst Lajkovac je u saradnji sa Podmlatkom Crvenog krsta lajkovačkih osnovaca realizovao akciju pomoći porodici Mijailović iz Strmova:\n„Na samom početku obeležavanja Nedelje Crvenog krsta, već 8. maja, pomogli smo porodici Katice Mijailović iz Strmova, čiji je muž tragično nedavno nastradao i ostavio iza sebe suprugu i četvoro dece školskog uzrasta. Podmladak Crvenog krsta OŠ „Mile Dubljević“ prikupio je 10 000 dinara pomoći za porodicu, a sa 17 815 dinara uplaćene su knjige za sedmi razred i 4 590 dinara za knjige za drugi razred.Ukupno porodica je ovom akcijom pomognuta sa 32 405 dinara,“ kaže Ružica Srećković, poverenik lajkovačkog Crvenog krsta, u ime organizatora akcije.\nPodmladak crvenog krsta lajkovačkih osnovaca čine članovi tima, nastavnici i učenici – edukatori. Bave se svi zajedno promocijom humanih vrednosti, socijalnom delatnošću i zdravstveno – vaspitnim radom.\n„Volimo da budemo volonteri jer baveći se ovim radom učimo se i učimo druge zdravim stilovima života,“ kažu mladi aktivisti Crvenog krsta, koji budno prate sva dešavanja u okruženju i priskaču u pomoć tamo gde je najpotrebnije, tako da su redovni učesnici svih humanitarnih akcija, a po potrebi i sami organizuju akcije.\nDirektorka lajkovačke Osnovne škole “Mile Dubljević” Biljana Žujović je izuzetno ponosna na svoje učenike i za portal LAJKOVAC NA DLANU kaže:\n“Osnovna škola “Mile Dubljević” učestvuje u brojnim humanitarnim akcijama prikupljanja pomoći socijalno ugroženim učenicima škole, ali i deci koja nisu učenici škole, a potrebna im je pomoć. U školi funkcioniše Podmladak Crvenog krsta, koji je ujedno i nosilac svih tih aktivnosti. Koordinator Podmlatka Crvenog krsta u našoj školi je nastavnica Sonja Milovanović.\nOva školska godina je svakako u znaku uslova pandemije, ali ilustracije radi, u toku prošle školske godine organizovana je “Trka za srećnije detinjstvo”, akcija Humanost na delu – “Dečije radosti”, “Jedan paketić mnogo ljubavi” , “Drug drugu”, kao i humanitarna akcija u Ulici otvoreg srca. Tokom cele školske godine uvek traje akcija prikupljanja odeće, obuće i školskog pribora za socijalno ugrožene učenike. Pored toga, ti učenici dobijaju besplatne udžbenike i besplatnu užinu. Udžbenike obezbeđuje Ministarstvo prosvete, a užinu lokalna samouprava, kao i organizovani besplatni prevoz za sve učenike škole. Svi zajedno nastojimo da pomoć stigne do svakog učenika, kome je potrebna. Posebno raduje činjenica da su upravo učenici ti koji nepogrešivo i pravovremeno reaguju na određene situacije i pokreću ili preuzimaju inicijativu.”\nHumanost je svakako jedna od najvrednijih ljudskih osobina, a posebno je lepo i vredno pažnje kada se ova osobina ispoljava i neguje od najranijeg uzrasta. Lajkovački osnovci se posebno ističu po tome da u svom vršnjačkom okruženju prepoznaju situacije i momente na koje treba odreagovati. Iako su deca, već uveliko izražavaju humanost, pomažu svojim školskim drugovima i deci u okruženju. Efekati njihove humanosti su višestruki i gotovo nemerljivi, a em su pomogli drugima, em su sebe oplemenili ispunjavajućim osećajem zadovoljstva zbog tog čina.


Grupa Svjetska banka podržaće reformske napore u Srbiji u dvije oblasti: jačanju konkurentnosti srpske privrede i povećanju efikasnosti u socijalnim sektorima.\nU prve dvije godine Srbiji će biti na raspolaganju 340 miliona američkih dolara iz sredstava Međunarodne banke za obnovu i razvoj (IBRD), dok Međunarodna finansijska korporacija (IFC) planira da uloži između 600 i 800 miliona američkih dolara u privatni sektor u narednom četvorogodišnjem periodu. Svjetska banka će u toku narednih 18 mjeseci razmotriti da poveća sredstva namijenjena budžetu za još 200 miliona američkih dolara, ukoliko ekonomske turbulencije u evrozoni budu ozbiljno uticale na Srbiju i ukoliko Srbija nastavi da održava snažan program reformi i da vodi odgovornu makroekonomsku politiku.\nProgram Međunarodne banke za obnovu i razvoj biće usredsređen na manji broj krupnijih investicija i na budžetsku podršku kroz tzv. zajmove za razvojnu politiku. Gotovo cjelokupna pomoć biće usmjerena kao podrška naporima Srbije u pravcu pristupanja Evropskoj uniji (EU); Banka će nastaviti da proširuje inovativna partnerstva sa Evropskom komisijom (EC), evropskim finansijskim institucijama i bilateralnim donatorima.\n“Svjetska banka ostaje posvećena da pomogne Srbiji u rješavanju njenih razvojnih izazova. Nova Strategija partnerstva odražava prioritete svih državnih institucija u zemlji, i mi u Grupi Svjetska banka očekujemo nastavak uspješnog partnerstva sa predstavnicima vlasti i drugim partnerima radi poboljšanja života ljudi u Srbiji,” kaže Lu Brefor, šef Kancelarije Svjetske banke u Srbiji.\nSvjetska banka trenutno u Srbiji finansira 14 projekata vrijednih oko 1,2 milijarde američkih dolara. Pored toga, Svjetska banka administrira devet donacija od oko 20 miliona američkih dolara. Emg.rs\nTagovi: euibrdifclu breforodborsrbijasvjetska bankavazno\n15.03.2016 | 16:50\nFBiH: Potpisan sporazum o jačanju fiskalnog upravljanja


EPS: Potrošnja struje za dva meseca 2022. bila veća 8,2 odsto nego u isto vreme 2021.\nBeta 1. marta 2022. 15:55\nU prva dva meseca ove godine potrošnja električne energije u Srbiji bila je veća za 8,2 odsto nego u isto vreme 2021. godine, saopštila je danas Elektroprivreda Srbije (EPS) na sednici Radne grupe za praćenje sigurnosti o stanju u energetskom sistemu, a objavljeno je i da se smanjuje potreba za kupovinom struje.\nNa sednici je konstatovano i da „sa rastom temperatura dolazi do smanjenja dnevne potrošnje električne energije i da kupovina dodatnih količina na tržištu postaje niža u odnosu na prethodni period“, saopštilo je Ministarsvo rudarstva i energetike.\nOcenjno je i da je snabdevenost domaćeg tržišta gasom stabilna, dok se isporuka toplotne energije za korisnike daljinskog grejanja u Srbiji odvija bez većih problema.\nNa sednici je pored razmatranja proizvodnje i distribucije električne i toplotne energije i stanju u gasnom sektoru, razgovarano i o stanju mazuta, proizvodnji i dovozu uglja u termoelektranama i proizvodnji i distribuciji električne energije.\nKako je rečeno, očekuje se povećanje proizvodnje i dovoza uglja do kraja marta, a razgovarano je i o projekcijama o proizvodnji za mart, april i maj, kao i planovima o redovnim remontima.\nNa sastanku Posebne radne grupe za praćenje sigurnosti snabdevanja energijom i energentima, pored predstavnika Ministarstva rudarstva i energetike, učestvovali su i predstavnici Javnog preduzeća Srbijagas, EPS-a, Elektromreže Srbije, Elektrodistribucije, NIS-a, Poslovnog udruženja „Toplane Srbije“, Javno komunalnog preduzeća „Beogradske elektrane“, Grada Beograda, članovi Saveta AERS-a, Direkcije za robne rezerve, RHMZ, Rudarskog basena „Kolubara“, Transportgasa, JP PEU „Resavica“ i Srbija Kargo.


Home / Reportaža / Krivične prijave protiv čelnika Vranja i Pirota\nObjavio PV , 27.02.2013.\nDržavna revizorska institucija podnela je krivične prijave protiv bivšeg gradonačelnika Vranja i aktuelnog predsednika opštine Pirot. Prekršajne prijave stići će i na adrese pojedinih niških funkcionera.\nZbog, kako je navedeno, nezakonitih radnji u poslovanju Grada u 2011. godini Državna revizorska institucija (DRI) podnela je krivičnu prijavu protiv bivšeg gradonačelnika Vranja, a sada Narodnog poslanika SPS-a Miroljuba Stojčića.\nOsim njega, na osmočlanom spisku nalaze se i Vladan Vasić, predsednik opštine Pirot, kao i Miroslav Mančić, direktor Društvenog fonda za puteve opštine Pirot. Naime, kako je navedeno u saopštenju DRI, krivične prijave podnete su zbog prekomernog trošenja budžetskih para.\nKada je reč o poslovanju niške lokalne samouprave u 2011.godini, Državna revizorska institucija navela je znatno manje nepravilnosti u odnosu na prošlogodišnji izveštaj.\nKako stoji u saopštenju, prekršajnu prijavu dobiće Nebojša Petrović, bivši direktor niške Tržnice, Blagoje Bradić direktor niške filijale Republičkog fonda za zdravstveno osiguranje, kao i Radojko Matić direktor Apoteke Niš.\nZahtev za pokretanje Prekršajnog postupka, kako stoji na sajtu DRI, biće prosleđen i predsedniku opštine Surdulica Novici Tončevu i još nekim funkcionerima iz ove opštine.\nZahtevi za pokretanje prekršajnih postupaka podneti su zbog nepoštovanja pojedinih odredbi Zakona o budžetskom sistemu, Zakona o javnim nabavkama, Zakona o radu, Zakona o državnim službenicima, i mnogim drugim uredbama.\nUdar na finansijski kriminal širom zemlje –…\nNext Story → Tužilaštvo u Pirotu vratilo prijave DRI na dopunu


Izmena datuma rezervacije gosta tokom vanrednih okolnosti | Booking.com for Partners\nU skladu sa zvaničnim preporukama za putovanja u vezi sa korona virusom (COVID-19), početkom 2020. smo proglasili vanredne okolnosti za pogođene države i rezervacije. Vanredne okolnosti pokrivaju i pojedinačne slučajeve u kojima ograničenja sprečavaju goste da putuju ili borave u rezervisanom smeštaju. Ovo je u skladu sa primenljivim Opštim uslovima pružanja usluge.\nDa biste saznali kako primenjujemo vanredne okolnosti, pročitajte ovaj članak.\nKako gosti mogu da izmene rezervacije bez mogućnosti povraćaja novca\nUslovi za ponovno rezervisanje\nU slučaju proglašavanja vanrednih okolnosti, gosti imaju pravo da besplatno otkažu rezervacije. Kako bismo ovaj postupak olakšali partnerima, kreirali smo novu funkciju koja omogućava gostima da otkažu rezervacije i izmene datume prijavljivanja i odjavljivanja za rezervacije bez mogućnosti povraćaja novca ukoliko se primenjuju vanredne okolnosti.\nU okviru ove funkcije partneri ne moraju ništa da urade. Međutim, kako bi ovaj postupak bio efikasniji, partnerima savetujemo da dodaju raspoloživost u kalendaru za period od najmanje 12 narednih meseci kako bi gosti mogli da izaberu nove datume boravka bez potrebe da direktno stupaju u kontakt sa osobljem objekta.\nOva funkcija je dostupna gostima koji:\nnisu u mogućnosti da putuju ili borave u smeštajima koji se nalaze u oblastima u kojima smo proglasili vanredne okolnosti\nimaju rezervacije bez mogućnosti povraćaja novca sa datumima prijavljivanja koji još nisu prošli\nponovo rezervišu sa istom ili većom dužinom boravka\nUkoliko je cena nove rezervacije ista ili viša od cene prvobitne rezervacije, automatski će biti potvrđena. Ako je cena nove rezervacije niža od prvobitne ili ako izabrani datumi nisu dostupni, od gosta će biti zatraženo da direktno stupi u kontakt sa osobljem objekta kako bi pronašli rešenje.\nPrilikom ponovnog rezervisanja, gosti neće moći da izmene sledeće podatke:\nuključene usluge, poput doručka


Pravilnik o zabranjenim postupanjima zaposlenih kod pružaoca usluge socijalne zaštite Lični pratilac deteta\nPravilnik o zabranjenim postupanjima zaposlenih kod pružaoca usluge socijalne zaštite Lični pratilac deteta.pdf\nObučeno još 40 novih Ličnih pratilaca\nStručnjaci Humanitarne organizacije „Dečje srce“ održali su dvodnevnu obuku pod nazivom Obuka Ličnih pratilaca za adekvatno pružanje podrške osobama sa smetnjama u razvoju. Obuka je realizovana u okviru programa Lični pratilac- podrška u odrastanju deteta u periodu od 21. i 22. januara 2017. godine. Realizacija progama usluge Lični pratilac – Podrška u odrastanju deteta podržana je od strane Gradske uprave Grada Beograda, Sekretarijata za socijalnu zaštitu. Akreditovanom obukom stručnog usvršavanja 40 Ličnih pratilaca ojačalo je svoje kapacitete i usavršilo svoje znanja u pogledu direktong pružanja usluge.\nKreiranje liste čekanja dece za uslugu Lični pratilac deteta\nSvojim dosadašnjim radom i saradjom sa Gradskim centrom za socijalni rad i Sekretarijatom za socijalnu zaštitu uspeli smo znatno da povećamo kapacitete dece koja koriste uslugu Lični pratilac deteta. Nažalost, usled nemanja kapaciteta da sva deca automatski realizuju dobijenu uslugu, oformljena je lista čekanja. Lista čekanja formira se po kriterijumima, gde prednost imaju jednoroditeljske porodice, porodice koje u svom sastavu imaju više od jednog deteta kome je neophodna usluga Lični pratilac, kao i deca sa I i II stepenom podrške, a shodno datumu prijavljivanja matičnom Centru za socijalni rad. Svesni toga da je potreba za uslugom sve veća, i svesni toga da je deci usluga najneophodnija upravo u periodu kada najviše mogu da napreduju, čvrsto verujemo da neće proći puno vremena kada će sva deca koja su na listi čekanja postati korisnici naše usluge.\nKriterijumi za prijem dece u uslugu Lični pratilac deteta\nHumanitarna organizacija „Dečje srce“ se prilikom kreiranja kriterijuma za prijem dece u uslugu Lični pratilac deteta vodila odlukama o pružanju usluge socijalne zaštite. Odlukom o Izmenama i dopunama odluke o pravima i uslugama socijalne zaštite pod tačkom 1.2.a Lični pratilac deteta, Član 14v (Službeni list Grada Beograda br.4 iz 08.02.2016. godine) ističe se da:\nUsluga ličnog pratioca deteta obezbeđuje se u trajanju do 40 časova nedeljno, u skladu sa procenjenim potrebama korisnika, o čemu odlučuje Gradski centar za socijalni rad u Beogradu rešenjem. Pri utvrđivanju potreba i celishodnih obezbeđivanja usluge lični pratilac deteta, Gradski centar posebno će ceniti porodični status domaćinstva deteta sa smetnjama u razvoju, kao i stepen podrške, a u skladu sa propisanim standardima za pružanje usluga socijalne zaštite.\nPrednost će imati deca iz jednoroditeljskih porodica, koje nemaju drugih članova porodičnog domaćinstva koji mogu preuzeti brigu o detetu, kao i deca sa I i II stepenom podrške.\nObučeno još 40 osoba za pružanje usluge Lični pratilac deteta\nU okviru programa usluge Lični pratilac – Podrška u odrastanju deteta, stručnjaci Humanitarne organizacije „Dečje srce“ održali su dve dvodnevne obuke pod nazivom Obuka ličnih pratilaca za adekvatno pružanje podrške osobama sa smetnjama u razvoju. Realizacija programa usluge Lični pratilac – Podrška u odrastanju deteta podržana je od strane Gradske uprave Grada Beograda – Sekretarijata za socijalnu zaštitu. Akreditovan program stručnog usavršavanja uspešno je završilo 40 novih polaznika koji će realizovati uslugu Lični pratilac. Tokom obuke budući Lični pratioci upoznali su se sa načinom funkcionisanja same usluge, kao i sa izazovima sa terena. Praktično bazirana obuka omogućila je senzibilisanim Ličnim pratiocima da prožive direktno pružanje usluge i još jednom revidiraju svoje sposobnosti i znanja, kao i da ojačaju postojeće kapacitete, sa ciljem nesmetanog pružanja usluge.\nSada nas je ukupno 310 !!!\nUslugom Lični pratilac deteta ojačano je još 60 –oro dece. Grad Beograd, Sekretarijat za socijalnu i dečju zaštitu, Gradski centar za socijalni rad i Humanitarna organizacija „Dečje srce“ od decembra 2014. godine uspešno realizuje uslugu Lični pratilac deteta. Usluga se realizuje na teritoriji svih opština Grada Beograda i do sada je obuhvatala 250 dece koja su uključena u vaspitno obrazovni sistem. Na naše veliko zadovoljstvo početak nove školske godine doneo je i proširenje liste, te je sada još 60 mališana ojačano uslugom Lični pratilac deteta. Sada je 310 dece Grada Beograda obezbeđeno visokokvalitetnom uslugom koja omogućava deci individualnu podršku koja odgovara na potrebe dece i potrebe njihovih porodica. Više od 310 ličnih pratilaca senzibilisano je i edukovano za direktan rad i individualno pružanje usluge.\nPostali smo veliki, postali smo institucija\nMinistar Ministarstva za rad, zapošljavanje, boračka i socijalna pitanja Aleksandar Vulin je 25. maja 2016. godine lično uručio našoj koleginici Sašenki Mirković licencu za pružanje usluge socijalne zaštite. Sa ponosom vas obaveštavamo da je ovo vrlo važan datum za sve nas jer je Ministarstvo prepoznalo naše napore i sturčnost i direktno nas uključilo u svoj sistem funkcionisanja. Dobijanjem ove licence osigurali smo pružanje usluge socijalne zaštite kroz tendersko, a ne projektno finansiranje, kako je do sada funkcionisalo finansiranje nevladinih organizacija. Treba istaći i da je ovim gestom prvi put ostvarena sigurna i dugoročna saradnja između vladinog i nevladinog sektora na teritoriji Republike Srbije. Udruženja gradjana/udruženja stručnjaka su dobijanjem licenci za pružanje usluge socijalne zaštite stekla istu važnos i ulogu kao i državne institucije i njihovi stručnjaci. Ovim potezom Ministarstva stvorena je sinergija između vladinog i nevladinog sektora čime je znatno ojačano celokupno funkcionisanje sistema socijalne zaštite.\nPotpisan ugovor o nastavku realizacije usluge Lični pratilac deteta\nUsluga Lični pratilac deteta je jedna u nizu usluga koja se poslednjih godina razvija u cilju pružanja podrške deci i osobama sa invaliditetom. Uslugu od decembra 2015. godine uspešno realizuje Humanitarna organizacija „Dečje srce“ kao programsku aktivnost koja je podržana od strane Gradske uprave Grada Beograda – Sekretarijata za socijalnu zaštitu. Implementacijom programskih aktivnosti 250 dece obezbeđeno je visoko kvalitetnom uslugom, koja podrazumeva individualizovanu podršku usmerenu direktno na potrebe deteta i njegove porodice, te je samim tim i 250 edukovanih Ličnih pratilaca radno angažovano. Saradnja sa Gradskom upravom Grada Beograda – Sekretarijatom za socijalnu zaštitu dovela je do potpisivanja tendera sa pružaocem usluga. U aprilu mesecu 2016. godine prvi put je u Republici Srbiji potpisan tender sa pružaocem usluge, odnosno humanitarnom organizacijom „Dečje srce“ koje je organizacija civilnog karaktera. Realizacijom usluge uspostavljena je sardanja sa svim uključenim akterima, vladinim i ne vladinim sektorima, i stvorio se kapacitet jake mreže saradnika i korisnika, što je dovelo do pomaka u načinu funkcionisanja u dosadašnjem sistemu socijalnih usluga. Radujemo se što su gradonačelnik, predstavnici Sekretarijata za socijalnu zaštitu Grada Beograda i predstavnici Gradskog centra za socijalni rad uspeli da uslugu „Lični pratilac deteta“ institucionalizuju i učine je dostupnom deci sa smetnjama u razvoju i njihovim roditeljima.\nKonkurs je ponovo otvoren! Postanite deo našeg tima!\nHumanitarna Organizacija „Dečje srce“ je pre 15 godina ozvaničila i struktuisalia rad koji se ogleda u želji za širenjem znanja i drugih resursa posvećenih pomoći osobama sa smetnjama u razvoju. Među najmarginalizovanijim grupama dece najugroženiju grupu čine deca sa smetnjama u razvoju. Saznanje da će celi život neko morati da zastupa njihova prava opredelilo je naš rad i naš put kojim i danas hodamo.


Švedska omorika, možda najstarije drvo na planeti - EkoSpark\nNaučnici su pronašli grupaciju stabala omorike u šumovitim planinama na zapadu Švedske koja su sa svojih 8 000 godina starosti, verovatno najstarije živo drveće na svetu.\nOtporne Norveške omorike pronađene su visoko na padinama planina gde su mogle da ostanu vekovima bezbedne od krčenja ali zato izložene surovim vremenskim uslovima uobičajenim za planinski venac koji razdvaja Norvešku i Švedsku.\nMerenjem prisustva ugljenika-14 u ovom drveću sprovedenim u SAD utvrđeno je da je najstarije od njih pustilo koren pre oko 8 000 godina, što ga čini najstarijim poznatim živim drvetom.\n“Kalifornijski Metuzalem”, jedna vrsta bora, često je smatran za najstarije živo drvo na svetu sa ustanovljenom starošću od približno 4 500 do 5 000 godina.\nDruge dve omorike, takođe ispitivane u Švedskoj u cilju istraživanja klimatskih promena, stare su 4 800 i 5 500 godina.\nNorveške omorike koje rastu na pograničnom području između Norveške i Švedske su dakle deo prvih šuma koje su nikle odmah po okončanju ledenog doba, što je za naučnike značajno sa stanovišta izučavanja klimatskih promena u prošlosti.\nIako jedno stablo može imati životni vek od najviše 600 godina, ove omorike su opstale tako što je novo stablo nicalo iz korena nakon odumiranja prethodnog. Povećanje prosečnih temperature u ovom području proteklih godina dovelo je do naglog rasta omorika, što je i olakšalo njihovo pronalaženje na nepristupačnom terenu.\nDrveće je dugo živelo u formi žbunja od oko pola metra visine, ali usled znatno toplije klime tokom zadnjih nekoliko decenija, došlo je do njihovog ubrzanog razvoja.


Otvorena Kancelarija za dečija auto-sedišta | Skupština Grada Novog Sada\nOtvorena Kancelarija za dečija auto-sedišta\nKancelarija za dečija auto-sedišta, koja ima za cilj edukaciju roditelja o pravilnom korišćenju dečijih auto-sedišta, kao i ustupanje auto-sedišta samohranim roditeljima i roditeljima sa niskim primanjima, otvorena je danas u Domu zdravlja “Jovan Jovanović Zmaj”. Kancelarija se nalazi na Odeljenju pedijatrije pomenutog Doma zdravlja, a tokom posete i otvaranja Kancelarije predsednik Skupštine Grada Novog Sada Zdravko Jelušić poručio je da svi zajedno moramo prepoznati potrebu za menjanjem saobraćajne kulture.\n– Ovo je prvi korak na pravom mestu. Od rođenja deteta, preko predškolskog i školskog uzrasta, do vremena kada se postaje pravi učesnik u saobraćaju. Mi moramo prepoznati potrebu da menjamo saobraćajnu kulturu, a ona će se menjati radom i to od rođenja – istakao je predsednik Skupštine grada Zdravko Jelušić.\nOn je napomenuo da trenutna administracija Novog Sada, kao i gradonačelnik Novog Sada, žele da se bezbednost saobraćaja u Novom Sadu podigne na viši stepen i da se na tome neprekidno radi.\n– Kako preko nevladinih institucija, kao što je Centar za promociju bezbednosti saobraćaja ili preko kompanija, kao što je NIS pomogao ovaj projekat, tako i preko Grada koji će i ubuduće podržavati ovakve aktivnosti – kazao je Jelušić.\nKancelarija je deo projekta “Bezbednost se uči pre prvih koraka – Kancelarija za dečija auto-sedišta”, koji realizuje Centar za promociju bezbednosti saobraćaja, uz finansijsku podršku NIS-a, a u okviru programa “Zajednici zajedno”. Predsednica Centra Marija Jovanović zahvalila se NIS-u na pomoći, kao i Gradu Novom Sadu i Domu zdravlja “Novi Sad”, na podršci i ustupljenim prostorijama.\n– Osnovna ideja Kancelarije je da bude dostupna zainteresovanim roditeljima i svima onima koji žele da dobiju informacije o pravilnom korišćenju dečijih auto-sedišta. Naš glavni cilj je da unapredimo svest građana – precizirala je Jovanović.\nKako je objašnjeno, Kancelarija će 60 dečijih auto-sedišta kategorije 0+ (od 0 do 13 kilograma) besplatno ustupiti samohranim roditeljima i roditeljima sa niskim primanjima, koji imaju obavezu da sedišta vrate kada ih deca prerastu, kako bi mogla dalje da se koriste.\nOtvaranje Kancelarije naišlo je na podršku Agencije za bezbednost saobraćaja Republike Srbije, a pomoćnik direktora Agencije Zoran Alimpić podvukao je da prepoznaje značaj ovakvih aktivnosti.\n– U prethodne tri godine 35 dece izgubilo je život, više od četiri i po hiljade dece povređeno je u saobraćajnim nezgodama, a 50 odsto dece stradalo je dok su bili putnici u vozilima – objasnio je Alimpić.\nOn je dodao da se značaj akcije ogleda i u tome što se prvi put edukuju roditelji o tome kako se pravilno koriste dečija sedišta.\n– Činjenica je da roditelji u više od 80 odsto slučajeva ne koriste auto-sedišta na adekvatan način – upozorio je Alimpić.\nPomoćnica direktora Doma zdravlja “Novi Sad” dr Ljerka Popov istakla je da joj je velika čast što se Kancelarija otvara upravo u ovoj zdravstvenoj ustanovi i to u prostorijama Službe za zdravstvenu zaštitu dece.\n– Bezbednost naših najmlađih je najvažnija – zaključila je dr Popov.


Košarkaški savez Srbije – Juniorke ubedljive u dvomeču sa selekcijom BIH\nJuniorke ubedljive u dvomeču sa selekcijom BIH\nŽenska juniorska reprezentacija Srbije, igračice rođene 2001. godine i mlađe, u sklopu priprema za Evropsko prvenstvo koje je na programu od 6. do 14. jula u Sarajevu, odigrala je u Novom Bečeju dve kontrolne utakmice protiv selekcije BIH.\nIzabranice selektorke Nataše Anđelić, ostvarile su dva ubedljiva trijumfa i najavile da su na dobrom putu u traženju željene forme za predstojeći šampionat. Srpske juniorke su u petak slavile sa 79:60, da bi danas bile još ubedljivije pošto su pobedile sa 85:56.\nU oba meča naš tim je imao potpunu kontrolu igre i rezultata, diktirao tempo, što mu je omogućilo da dođe do uverljivih pobeda. Selektorka Anđelić pružila je priliku svim igračicama da se nametnu, na šta su joj uzvratile dobrom i borbenom igrom.\nNove provere srpske juniorke imaće sledeće nedelje na turniru u Španiji.\nSRBIJA U18 – BIH U18 79:60 (18:16, 23:18, 23:11, 15:15)\nSRBIJA U18: Dešić 4, Zarić, Radojčin, Smailbegović 11, Stefanović 12, Vučković 6, Deurić 8, Jovanović 10, Nedeljkov 3, Mužević 12, Mitrović 12, Ristić, Ražnatović 1.\nBIH U18: Keseljević 11, Zubac 25, Runić, Radulović 5, Peljto, Šipka, Mitrić 6, Božić 1, I. Babić, Selimović 5, Bučur 2, D. Babić, Kovačević 5.\nSRBIJA U18 – BIH U18 85:56 (19:13, 18:21, 22:9, 26:13)\nSRBIJA U18: Dešić 6, Zarić 9, Radojčin 2, Smailbegović 8, Stefanović 16, Vučković 8, Deurić 4, Filipović 5, Nedeljkov 5, Mužević 3, M. Ristić 9, I. Ristić 2, Ražnatović 8.\nBIH U18: Keseljević 7, Zubac 6, Karić, Radulović, Niksić 11, Fenkić 2, Šipka, Mitrić 16, Božić, Selimović 3, Bučur, I. Babić 2, D. Babić 5, Kovačević 4.


Keri u novoj misiji na Bliskom istoku\n29 decembar, 2013\nAmerički državni sekretar će se početkom januara sastati sa izraelskim premijerom u Jerusalimu, nakon čega će u Ramali razgovarati sa palestinskim predsednikom\nAmerički državni sekretar Džon Keri počeće novu godina na Bliskom istoku, kako bi ponovo pokušao da pokrene mirovne pregovore Izraela i Palestinaca. Keri će posjetiti region dok se Izrael priprema da oslobodi još jednu grupu palestinskih zatvorenika.\nDesetine Izraelaca su zbog tog plana izraelskih vlasti protestovale juče ispred rezidencije izraelskog premijera Benjamina Netanjahua. Oslobađanje zatvorenika dio je napora da se postigne sporazum u okviru koga bi Izrael i nova palestinska država mogli mirno da koegzistiraju.\nPortparolka Državnog sekretarijata saopštila je da će Keri otputovati 1. januara iz Vašingtona i da će se prvo sastati sa Netanjahuom u Jerusalimu. Zatim će u Ramali, na Zapadnoj obali, razgovarati sa palestinskim predsjednikom Mahmudom Abasom.\nAbas je apelovao na Sjedinjene Države da zaustave novu izgradnju jevrejskih naselja na palestinskoj teritoriji, upozorivši da bi to moglo da ugrozi mirovni proces.


Prostor od Beton hale, preko Kule Nebojša do 25. maja, koje JKP Zelenilo već detaljno uređuje, prve su dve celine na kojima će sledeće nedelje početi izgradnja Linijskog parka u Beogradu, najavio je glavni urbanista Grada Beograda Marko Stojčić.\nLinijski park, koji će biti uređen dužinom od 4,6 kilometara, od Beton hale do Panevačkog mosta, najznačajniji je gradski projekat na otvorenom, čiji je cilj da se revitalizuje priobalni deo prestonice, koji je duži vremenski period razvijan kao industrijska zona sa železničkim saobraćajem. Sada će ova zona biti uređenja po ugledu na njujorški High Line, i celom svojom dužinom objediniće kulturne, edukativne, sportsko-rekreativne i komercijalne sardžaje. Park će imati pešačke i biciklističke staze, platoe za izložbe, festivale, klizanje, dečja igrališta, sportske terene na otvorenom, trim staze, skejt park, kafiće, restorane, umetničke paviljone i edukativne centre.\nParalelno s početkom gradnje, Sekretarijat za investicije pripremiće javnu nabavku za projektovanje i izvođenje radova na ostalim delovima Linijskog parka, kako bi u letnjim mesecima počeli radovi u ostalih osam celina.\n„Čitav Linijski park je zamišljen tako da nema trajne, već izmenjive sadržaje u odnosu na doba i vreme kada se događaji i kulturne aktivnosti obavljaju. Biće tu sportskih aktivnosti, privremenih komercijalnih sadržaja, amfiteatara i preko sto drugih sadržaja. Obezbedili smo i prostor za parkiranje, a posebno je interesantno to što ćemo saditi terapeutske vrste biljaka pa će park imati i tu vrstu karaktera", rekao je Stojčić.\nLinijski park je projekat na kom je radilo 55 mladih arhitekata, a radovi na izgradnji trajaće oko 2,5 godine. Vrednost projekta je oko 55 miliona evra. Novac biti obezbeđen delom iz budžeta, a delom iz donacija kompanija i pojedinaca.


Puca po šavovima: Sprema se ozbiljan sukob dva bloka u srcu Evrope | Vestinet.rs\nPočetna POGLEDI\tPuca po šavovima: Sprema se ozbiljan sukob dva bloka u srcu Evrope\nU EU imamo dva oštro suprotstavljena bloka i to unutar proevropskih snaga. Prvi blok zastupa stav da Evropa može da opstane samo kao Evropa nacija, dok je na drugoj strani pak koncept stvaranja jedinstvene evropske države kao nadnacionalne tvorevine, ocenjuje Predrag Rajić iz Centra za društvenu stabilnost.\nSudeći prema izjavi francuskog predsednika Emanuela Makrona, prava granica u Evropi je ona koje deli „progresivne“ od „nacionalista“. On je u godišnjem obraćanju na zajedničkoj sednici parlamenta naveo da je borba jasno postavljena i najavio da će sukob tih snaga biti u centru evropskih izbora 2019. godine.\nPrema rečima Predraga Rajića iz Centra za društvenu stabilnost, ova izjava francuskog lidera je istorijska, jer je prvi put neko sublimirao ono što svi analitičari vide već godinama. Sada je, međutim, prvi put to uradio neko sa državničke pozicije i napravio korak ka jednoj vrsti unifikacije Evrope u smislu da se prevazilazi pitanje granica i nacija, a postavlja pitanje koncepata, objašnjava naš sagovornik.\nMeđutim, dodaje Rajić, u samoj osnovi takve postavke stvari imamo jedan problem, jer se takvom viđenju suprotstavljaju upravo oni koji Evropu i dalje doživljavaju kao Evropu nacija, a ne kao Evropu klasa ili određenih društvenih stratuma.\n„Mislim da u EU danas imamo dva oštro suprotstavljena bloka i to unutar proevropskih snaga, dakle snaga koje zagovaraju opstanak Unije. Prvi blok zastupa stav da Evropa može da opstane samo kao Evropa nacija, i dalje podeljena na nacionalne države i gde se ne dovodi u pitanje osnovni konsenzus svih država članica da EU mora imati slobodan protok ljudi, kapitala, roba i usluga. Međutim, gotovo sve drugo se dovodi u pitanje i tako se postavlja jedna granica i pruža izvesni otpor daljoj unifikacije Evrope i daljem stvaranju jedinstvene evropske države. Na drugoj strani je pak koncept stvaranja jedinstvene evropske države kao nadnacionalne tvorevine, gde se smatra da EU bez dubinskih reformi ne može da opstane“, objašnjava Rajić.\n„Prvi korak bi svakako bio stvaranje jedinstvene poreske politike, jer je teško evrozoni da opstane ukoliko nema jedinstvenu poresku politiku. Pretpostavljam da će se u tom pravcu ići i to može biti ta Evropa u više brzina o kojoj se često govori. Nemačka i Francuska su motori ovakvog viđenja Evropske unije, one zagovaraju taj sistem po kome bi Evropa morala da profunkcioniše kao daleko ujedinjenija tvorevina nego što jeste“, napominje Rajić.\nOn primećuje da u Evropi više nemamo definitivnu liniju podela političkih stranaka na levicu i desnicu.\n„To jest imamo, ali u ovom kontekstu takva podela je izlišna s obzirom na to da imamo političke partije koje pripadaju desnom centru i članice su Evropskih narodnih partija kao što je recimo CDU Angele Merkel, a koja se zalaže za što je moguće jaču EU i što više nivoa integracije, dok sa druge strane imamo stranku Fides Viktora Orbana u Mađarskoj, koja jeste članica Evropskih narodnih partija, ali je i jedna od predvodnika one prve politike ujedinjene Evrope u nacionalnim državama, ali ujedinjene samo do momenta za koji se proceni da je odgovarajući i da ne ugrožava opstanak koncepta nacionalnih država“, ukazuje naš sagovornik.\nKako kaže, najsnažniji glas u tom pogledu ima konzervativna desna Partija pravo i pravda u Poljskoj Kačinjskog, a tu je i partija Smer u Slovačkoj, koja jeste leva stranka, ali se zalaže za opstanak nacionalnih država. Sa druge strane, dodaje on, ima i levih stranaka u Evropi koje su za što je moguće dublje i snažnije integracije.\n„Sada vidimo formiranje određenih koalicija po ovom pitanju, koje već dugo lebdi nad Evropom, a od ’bregzita‘ je sve jasnije i glasnije — hoće li Evropa ići u pravcu jače integracije i formiranja eventualno neke savezne države ili neće i dalje će opstati kao Evropa nacionalnih država sa slobodnim protokom kapitala, ljudi, roba i usluga“, ističe Rajić.\nOn se slaže sa ocenom francuskog lidera da će evropski izbori naredne godine biti ključni kada je reč o „sukobu“ različitih koncepata prisutnih na tlu EU.\n„To će biti izbori na kojima ćemo videti koliko je zapravo jaka ideja federalizma u Evropi. Ukoliko ideja federalizma, oličena u Alijansi liberala i demokrata i Makronovoj partiji ’U pokretu‘ ne dobije dovoljnu podršku, mislim da će CDU Angele Merkel i ostale partije koje koketiraju svom idejom, ali se još nisu za nju odlučile, biti skeptične i neće je do kraja prihvatiti, pa samim tim i neće voditi Evropu u pravcu federalizacije. Dakle, onoliko koliko opcije koje se zalažu za viši stepen integracija EU budu snažne dogodine na izborima, toliko će ta ideja i biti ostvarena, a ukoliko budu relativno ili osrednje snažne, možemo očekivati integraciju na nivou formiranja zajedničkih poreskih uprava država članica evrozone i to bi onda bila definitivno Evropa u više brzina“, napominje sagovornik Sputnjika.\nEvropski izbori će takođe, dodaje Rajić, biti svojevrsno testiranje vladajućih stranaka u svakoj od evropskih država.\n„Iako oni ne mogu da ugroze vladajući establišment u njihovim nacionalnim državama, ipak mogu da pokažu koliki je stepen njihove podrške u tom momentu i koliko je snažna njihova stranačka infrastruktura koja mora da izvede određeni broj građana na birališta“, ocenjuje Rajić.\n„Te snage, istina, još nisu većinske u Evropi, iako su narasle poslednjih godina i imaju izvesne procente podrške među građanima. Neke od njih su i reterirale u stavovima, kao što smo videli sa partijom Jobik u Mađarskoj, koja je od ultranacionalističke, pa čak i profašističke, sada postala jedna relativno umerena desna opcija koja čak i zagovara opstanak Mađarske u EU. Slično se desilo i sa ultrakonzervativnom partijom Hansa Kristijana Štrahea, koja je po dolasku na vlast revidirala svoje stavove, odlučila da napusti koncept po kome bi Austrija trebalo da napusti EU i počela da se zalaže za reformu Unije iznutra.\nMakron očigledno one opcije koje se zalažu za ukidanje EU ne doživljava dovoljno ozbiljno, smatrajući ih političkim autsajderima, ali je pitanje koliko je to zapravo realno i politički mudro“, zaključuje Rajić za Sputnjik.\nblokBregzitEmanuel MakronEUEvropska Unijapodela


Konačno: Autobusom sa i na Aerodrom Sarajevo – SARAJEVO.co.ba\nKonačno: Autobusom sa i na Aerodrom Sarajevo\nČini se da su se konačno nadležni u glavnom gradu nakanili da pokrenu ono što ih sugrađani i turisti “mole” već godinama, a radi se o uspostavi redovne linije na relaciji Aerodrom grad.\nNova autobuska linija bi trebala biti pokrenuta na relaciji Aerodrom – Gazi Husrev-begov bezistan. Red vožnje pratiće raspored letova, a cijena karte će biti najvjerovatnije šest konvertibilnih maraka u jednom pravcu.\n“U narednim danima uslijediće pokretanje nove autobuske linije od grada do Aerodroma, a vozila Grasa i Centrotransa će na njoj naizmjenično saobraćati”, riječi su Mihajla Krmpotića, kantonalnog ministar prometa i komunikacija.\nPrema riječima direktora Centrotrans eurolinesa Muhameda Šaćiragića, preduzeća već duže vremena rade na otvaranju nove linije, za šta je u najvećoj mjeri zaslužan angažman resornog ministra Krmpotića.\n“Spremni smo sarađivati i na taj način pomoći građanima i Kantonu. Dugo smo radili i elaborat o ovom projektu, kako bi sve bilo uspješno organizovano. A mi smo vam kao vojska – čim ministar kaže da krenemo, to ćemo i uraditi”, istakao je Šaćiragić.\nUkoliko se ovo ostvari, a već naviknuti na raznorazna obećanja dok ne vidimo ne vjerujemo, građani i turisti Sarajeva će konačno biti oslobođeni reketarenja pojedinih taksi prevoznika koji imaju običaj prevoz od Aerodroma naplaćivati i po deset puta više od stvarne cijene.\nObjavljeno u Sarajevske novostiOznačeno aerodrom,prevoz,saobraćaj\nNazad Frenkie: Prvi video za prvu pjesmu\nNaprijed Gasi se Narodno pozorište Mostar!?


Obama uvjerava saveznike: Trump se zalaže za NATO\nPredsjednik Sjedinjenih Država Barack Obama kazao je da republikanac i novoizabrani čelnik SAD-a Donald Trump daje snažu podršku NATO-u uprkos suprotnim izjavama izrečenim Trumpove predizborne kampanje.\nNa prvoj pres-konferenciji nakon pobjede Trumpa u trci za predsjednika SAD-a, Obama je rekao da su on i Donald Trump imali "koristan i slobodan razgovor" kada su se sastali u Bijeloj kući.\nBarack Obama je kazao da je u razgovoru s Trumpom shvatio da je novoizabranom predsjedniku važan NATO savez budući da korist od vojnog partnerstva imaju "SAD, Evropa i svijet". Dodao je i da nema govora o slabljenju američke podrške NATO-u.\nKazao je da je ponosan što SAD ostavlja u boljem stanju u odnosu na stanje kakvo je bilo prije osam godina ističući da su "SAD uspjele stabilizovati globalnu ekonomiju".\nSpomenuo je posjete koje ima zakazane do isteka mandata, 20. januara 2017. godine, dodajući kako će se susresti i sa njemačkom kancelarkom Angelom Merkel za koju je kazao da mu je bila najbliži partner u oba predsjednička mandata.


Kulturizacija: Projekcija "Istaknuti Beograđani"\nNaslovna » Izlasci » Akcije » Kulturizacija: Projekcija „Istaknuti Beograđani“\nNeko drugi 6. novembar 2015. Akcije Postavite komentar\nU projektu koji je autorsko delo Dušana Jovovića, zgrada Starog dvora će se koristiti kao projekciono platno i scenografski element koji će pričati priču o Beogradu, Srbiji i ljudima koji su ostavili trag u našoj, ali i istoriji sveta. Ovim fascinantnim vizuelnim spektaklom posetioci će se podsetiti na srpske velikane i neke davno zaboravljene vrednosti.\nU narednih godinu dana, na šest premijera i trideset projekcija na fasadi Starog dvora, korišćenjem napredne tehnologije 4D mapiranja (kompleksna metoda projekcije 3D video-sadržaja na podlogu nepravilne strukture, u ovom slučaju – fasadu Skupštine grada), na drugačiji i inovativan način prikazaće se veliki broj ključnih događaja i znamenitih ličnosti iz srpske istorije.\nProjekat „Kulturizacija“ nastao je uz podršku Grada Beograda, kao poklon kompanije za digitalnu umetnost OHillusions Beogradu i Beograđanima. (Beoinfo)\nTagovi4d mapiranje istaknuti beograđani kulturizacija projekcije stari dvor\nPrethodni Hotel „Jugoslavija“ u lancu „Kempinski“\nSledeći Otvorena Slobodna zona 2015